QUID AD 
HISTORIAM 

CONFERAT 
CLAUDIANUS 
FACULTATI... 

Henry Chotard 



Digitized by Google 



MISCELLANEE 



120 
s 10 



IIIOOTECA NA2I0NAU 
Cf N7RALF . FltfNZE 



Digitized by Google 



QUID AD HISTORIAM 

CONFERAT 



LAUDUNUS 



FacullaJiilJwarHm Parisiensi hanc Ihesim proponehat 
HENRY CHOTARD 

1M 8CHOL* NORMALI8 ALLMWOS. 




I 



r 



w 



PARISIIS 

E X TYPIS Vf. REMQUET ET C», 
vi» y ■ •• 
«860 



x) by Google 



M. D. NISARD 

DE L'ACAD£MIE FRANQAISE 



Hommage de reconnaissancc el de respectueux 
dtvouement, 

CHOTARD. 



Digitized by Google 



QIID AD IIISTORIAM COWKIUT 



CLAUDIANUS. 



PARS PRIMA. 

Q 

PRO(EMIUM. 

Q. 

i 

I 

riimdlanl vlCfl. 

Alexandriae natus est Claudianus, in iEgypto. Sed 
qui fuerit natalis ejus dies, quae parentum nomina 
et fortuna, non compertum. Illos quidem huma- 
nioribus litteris filium suum imbuisse, ex ipsis 
hujus scriptis manifestum est. Venit in Italiam 
Claudianus; sed qua aetate? quo anno? quam ob 
causam ? Illa omnia prorsus ignota. Constal illum 
Romae versatum fuisse A,C. 394. Priorem patro* 



num habuit Probum, cujus filios, Probinum et 
Olybrium consules, maximis laudibus in uno ex 
panegyricis suis extulit, A. C. 3g5. 

Eodem anno, postTheodosii mortem, Mediola- 
num petiit, in Stiliconis cohorte stipendia facturus. 
Usquead quadragesimum annum a Stilicone, poste- 
riore patrono, non abscessit; quocum etiam Romam 
rediit. 

Redibat autem auctus conjuge : anno enim A. 
C. 398, Serena, Stiliconis uxore, pro eo maxime 
nitente, virginem jamdudumamatam, Alexandriac 
in matrimonium duxerat. 

Honores non illi defuerunt ; illumenim cohor- 
tis tribunum et notarium fuisse testantur marmo- 
reas tabulae , in Pomponii Laeti domo inventae. 
Tribunitius autem gradusei inter clarissimos locum 
dabat, nec senatoribus impar erat. 

Ad id honorum fortunarumque Claudianum 
extulerunt carmina sua, quae solertissime adhibuit 
ad colendos praedicandosque suos patronos ; et ii 
quidem pauci fuerunt, sed lecti. Post Probi amici- 
tiam, ipso Probo adjuvante, inter Stiliconis fami- 
liares receptus est. Hunc autem potentissimum 
amicum maximis semper laudibus ornat, nec uxo- 
rem, nec filium, nec filias oblitus; quum enim 
inciditin imperatoris panegyricum, multo brevior 
est in celebrando generi consulatu quam in jactan- 
dis soceri triumphis variisque virtutibus. Neque 
negaverim eum aliquot carmina in honorem con- 

sulis Flavii Mallii Theodori scripsisse, et Gennabii 
aucupatum esse gratiam : sed quatuor his excep- 
tis, non alium invenias , cujus ex favore et cura 
dignitatem sibi et splendorem petierit. Mulfas 
laudes, sed paucis, dedit, mira arte praeditus, quae 
ei non sine praemio fuit ; nempe pauci illi patroni, 
quorum benevolentia modestius utebatur, poetae 
suo nunquam defuerunt. 

Nulloshabuitinimicos poeta tam cautus, praeter 
unum, praetorii praefectum, Adrianum, quem in 
carmine, quo ejus animum flectere conatur, ipse 
nominat. 

PostStiliconis mortem, id est, post annum 4o8, 
nihil de Claudiano notum habemus, et quum nihil 
amplius poeta scripserit, illum sane patrono suo 
superstitem non fuisse credendum. 



ii 

Claudiant opera. 

Claudiani operum duplex et diversum genus : 
altera et minora qnidem numero (inter quae occur- 
rit optimum ejus et proecipuum opus, Proserpince 
Raptus)) tantummodo ad poesim pertinent; altera 



atitem, fere tola, ut ifa dicam, sibi vindicat histo- 
ria. Quac quidem aut panegyrici aut satirae sunt. 
Laudat enim Stiliconem Claudianus, non modo 
dum virtutes ejus et fortitudinem praedicat, sed 
etiam dum nemtilos Stiliconis et inimicos, Rufinum 
et Eutropium, meritis quidem, sed acerbis contu- 
meliis persequitur. 

Panegyricorum argumenta sunt tertius, quar- 
tus sextusque Honorii consulatus ; prneterea Gil- 
donicum bellum , et Probini Olybriique, Probi 
filiorum , et Flavii Mallii Theodori consulatus : 
quibus addenda etiam de Stiliconis laudibus et de 
bello Getico carmina. 

Satiras inter annumerandi suntlibri in Rufinum 
et inEtttropium seripti. 



III 

Thesis arguuicntuni. 

Seu res Honorii et Stiliconis tractat Claudianus, 
seu de Arcadio Arcadiique ministris scribit, id 
unum semper studere videtur, ut Occidentem lau- 
det,et Orientem deprimat; nec aliud ei prac- 
buisse historiam dicas quam celebrandac Romac et 

Constantinopolis contumeliis lacessendae mate- 
riam. Non autem dicemus eum in laudando et 
in castigando, patronorum causa, ita res gestas 
immutavisse, ut nulla ei fides adhibenda sit. Imo 
vero in multis carminum locis, vel ex verbis obse- 
quiosiadulatoris clientisque demissi, quale fuerit 
verura, licetdeprehendere; eienim magisnota erat 
Roma quam ut, quae intus agerentur, non diceret 
tanquam invitus. Praeterea, quanquam caute illo 
utendum est, adeo jejuna sunt quae de primis 
Honorii Arcadiique temporibus tradiderunt scrip- 
tores, principibus illisaut aequales aut pene aequa- 
les , ut saepissime ad Claudianum , tanquam ad 
fontem uberrimum, confugere necesse sit. Ex solis 
enim hujus carminibus tibi repraesentare possis 
aliquam Romae et Constantinopolis effigiem : ex 
iis tantum possis intelligere quae infirma, quae valida 
habuerit ea aetate Constantinopolis, tot etiam secula 
adversus barbarorum conatus restitura ; et praeci- 
pue qualis, extremis quarti primisque quinti P. C. 
seculi annis, fuerit Roma, tot malis affecta ruinae- 
que proxima, specie tamen et habitu etiam tum 
magna el potens, ita ut Stiliconis laudibus aliqua 
materia fuerit, ejusque mentem splendida illa, 
quamvis caduca, magnitudo facile potuerit capere. 



IV 



Seriptores de Clnudfaiii temporlbus. 



Nulla est incertior quam primorum christiana» 
aetatis seculorum historia. Quanquam enim non 
desunt scriptores rebus aequales, aut recentiores, 
variis causis efficitur, ut omnes multis in parti- 
bus deficiant. iHorum autem studium etiamque 
fides multum in dubio sunt, et adeo non alii alios 
explent, ut contra inter se graviter soleant dissen- 
tire. 

Si enim de eadem re paganum scriptorem , ac 
deinde christianuminterrogaveris, quam dissimiles 
eosinvenies! Uterautem vera dixitPMiramurquam 
aquo animo res inter se contrarias apud varios 
auctores inventas referat Lenain de Tillemont, de 
quibus operam aliis dat ut judicent, ipse historiae 
materiam, non historiam sufficiens. 

Nos autem qui non scribimus historiam, sed de 
extremis quarti seculi et de primis quinti seculi 
annis verum quaerimus, quopacto suscepta perficie- 
mus? 

De Claudiani tempoi ibus, bievibus quicLis, non 

multa sunt quae inter se pugnant. Id unum praeci- 
puum, et ad totam ictatem pertinens, nempe 
christianos, infirmitate rerum imperiique cladibus 
territos, desperare videri, dum paganis multa spes 
superest. 

Sed propterea maxime scriptores Claudiano 
aiquales arguenili sunt, quod multa in eis adeo 
deficiunt, ut res illis temporibus gestas optime 
omnium retulerit poeta. 

Inter paganos, de Arcadio et Honorio, Theodosii 
filiis, scripsit Zosiraus, et eo tenore ut nullus 
non christianus illi sit impar, quanquam varia ex 
variis excerpserit. Nisi taraen de antiquis diis 
eoruraque potentia stupenda narraret, satis diligens 
et sedulus videretur. Rebus autem narratis non 
movetur ejus animus. Quid ad illuin Orientis 
clades? Armis Alarici vastatae Graeciae urbes rue- 
runt : non vero miseratione tangitur Zosimus; 
ltaliam populatae sunt gentes, quas tamdiuRomani 
devicerant : parum curat comes et fisci advocatus ; 
defensus altis moenibus, nihil timet.Visigothi enim 
ad Constantinopolim accesserant, sed cautiores 
quara ut eam obsidereut. Stiliconem vero nec amat, 
nec raagnifacit Zosimus, quanquain ille opus a 
magno Theodosio inceptum tam digne persequa- 
tur; eum sane Rufino, Gaina et Eutropio superio- 
rem fatetur; viri autera nece minime movetur : ne 
uno quidem verbo interemptores ejus, Honorium 
atque Olympium, notat et damnat. Ideo solum 

lililis cst Zosinius, quod tenore quodani Theodosii 
filiorutn annales scripsit (i). 

Zosimo opponendus est alius auctor, brevitate 
insignis, christianus Zonara, qui, Constantinopoli 
jampridem in exitium prona, vixit, imperiique res 
usque ad Alexim Comnenem persecutus est. Cursu 
celeriore raptus, pagina vix una totum Honorii 
regnum complectitur, omniaque ita mutat, ut res 
eum omnino fallere videantur. Qua de gente ortus 
fuerit Alaricus; utrum sit Vandalorum dux, an 
Gothorum, nescit. Quum autem ad maritimos 
Ravennae lacus aufugit llonorius, auctore Zonara, 
non Visigothos quidem formidavit, sed Romam. 
Illius igitur scripta non quidquam conferunt his- 
toriae (2). 

Socrates et Sozomenes, Groeci ambo, Ecclesiae 
historiam scripserunt, nec aliud respexerunt quam 
ipsam Ecclesiam. Rarbarorum adventantium frago- 
rem, quo imperium Romanum circumsonat, non 
audiunt; nec attingunt historiam, nisi quum ad 
ipsas Ecclesiae res pertinet. Socrates quidem, quae 
Arcadio et Honorio fuerint regnandi initia, paucis 
narrat; multus autem est in recensendis eximiis 
illius aotatis episcopis. Eodem modo Rufinum a 
militibus interfectum refert : quis autem sit iste 
Rufinus, quam ob causam occisus, parum curat, 

(1) Lib.V,p.86. Basileae, 1576. 
it) T. 3, p.33. Basileee, 1557. 

integro idem libri capite episcopi cujusdam mor- 
tem successorisque Joannis ordinationem narra- 
turus (i). 

Non alia, nec aliter scribit Sozomenes, qui, 
Socrate recentior, ejus tantummodo vestigia sequi- 
tur. Dicturus enim de Stilicone, eum militum 
animos sibi firmissime devinxisse testatur : « Occi- 
dentem in Orientem impulit Stilico, nihil aliud 
quaerens, quam ut imperatorem et imperium rege- 
ret. Copias in Epirum duxit; eum Honorii epistola 
revocavit.... » Quam brevis est! Quantos in errores 
incidit! Potior sane Zosimus. Ecclesiam solam curat 
Sozomenes; nempe duasInnocentisPapaeepistolas, 
alteram ad Joannem Chrysostomum, alteram ad 
Constantinopolis clericos, non omisso uno verbo, 
perscribit (2). 

Non eamdem viam ingressus est alius ecclesias- 
ticus auctor, Latinus quidem, Paulus Orosius, 
cujus historia,ipsum orbis principium repetens, et 
a divo Augustino laudata, magna sibi proposuisse 
videtur. Deum enim ipsum nostris oculis objicit, 
cujus nutu omnia impelluntur, cujus gloriam tes- 
tantur imperia et aucta et praecipitata. Nec aliud in 
narranda historia spectavit noster Bossuetius. Sed 
quam distat a novissimo illo Ecclesiae Patre divi 
Augustini discipulus! Dum enim pluribus verbis 

(1) Lib. VI, c.2et3. Cantabrigiae , 1720. 

(2) Lib. VIII, c. 25 et 28. Cantabrigiae , 1720. 

Theodosii visa narrat, obiter attingit incursus per 
Italiam barbarorum ; imo, ut ipse ait, de iis tacet. 
Num enim de Stilicone loqui fas sit, qui, Paschali 
die, oblatain victoriam arrepturus, cum Visigothis 
manus conseruit? Maximum tn errorem lapsus, 
dicit ducem esse Gothorum Rhadagasium, quem 
Romam usque pergentem facit. Ergo nescit Rhada- 
gasium Etruriam attigisse, nec ultra processisse; 
ita ut manifeslum sit eum Alarici res tribuisse Rha- 
dagasio (i). 

Manu etiam versamus Jornandem,quaeetqualia 
inventuri! Nempe ille vix una pagina de Arcadio et 
Honorio memiuit. 

Sunt tamen viri, Ciaudiano aequales, qui suae 
aelatis maia perspexerunt, et , tot adversis rebus 
moti, egregii et pene divini animi affectus facun- 
dissime et vividissime effuderunt. Divum Ambro- 
sium, divum Ilieronymum, divum Augustinum 
dico. Forsan quidem ii miserias , quibus labora- 
batimperium, justas tot scelerum flagitiorumque 
pcenas judicantes, res in pejus interpretati sunt, et 
mcestis descriptionibus nimium indulserunt. Bar- 
barosenim tanquam arma Dei ultoris habent; Ro- 
main autem incensam, fere solo acquatam, civium 
cruore pollutam, Neronis et Domitiani portentosa 
facinora merito luere affirmant. 

Divus Ambrosius anno 397 interiit; ille igitur 

(4j Lib. VII, c, 25, 26, 27. Lugduni Batavorum, 1738. 

non ultra secundum regnantis Honorii annum 
vixit. Cum Theodosio autem multum versatus est, 
eurndemque eximium Ecclesiae dilexit tutorem, 
quem facundis et exquisitis laudibus ornavit ; sed 
in funebri oratione, ut in epistolis (i), solum Dei 
sanctaeque Ecclesiae spiritu abripitur. Imperatori 
pro pace fidelibus tributa grates persolvit, eique 
dat laudi adhibitam in Arianos severitatem. Con- 
troversias,quibus Ecclesia turbatur,et admixta eis 
tot imperii ipsius mala deflet. 

Recentior est divus Hieronymus; nou autem Ita- 
liam a barbaris vastatam et Romam a victore fero 
violatam et dirutam est contemplatus. Illam enim 
orbis dominam, « nunc multum dejectam , » fu- 
giens, in Bethlemae solitudines recesserat. Sed tanto 
fragore cecidit Roma, ut ad eam ipsam solitudinem 
pervenerit ejus ruinae sonus. Pallidi senatores, caede 
et flammis erepti, ad venerandum virum confuge- 
runt; jamque in deserto audita fuit magna vox, 
qua3 Romam, ut olim Hierosolymam Jeremias pro- 
pheta, lugens, mcesta lamentabatur : « Terribilis 
« de Occidente rumor affertur, obsideri Romam, 
« et auro salutem civium redimi ; spoliatosque rur- 
« sum circumdari.... Haeret vox, et singultus in- 
« tercipiunt verba dictantis. Capitur urbs quae 
« totum cepit orbem : imo fame perit antequam 

(1) P. 4496. Epist. 42, 20, p. 842, 852, Paris, 4690, edition de» 
Benedictins de Saint-Maur, t. II. 

« gladio, et vix pauci qui caperentur inventi 
« sunt.... Deus f venerunl gentes in hcereditatem 
« tuam, polluerunt templum sanctum tuum. . . . Ef- 
« fuderunt sanguinem eorurn sicut aquam in cir- 
« cuitu Jerusalem, et non erat qui sepeliret (i). » 

Anno 429 divus Augustinus occidit in moenibus 
Hipponoc a Genserico et Yandalorum armis cinctae; 
imperio igitur inclinanti jametruenti testis adfuit. 
Nempe jam ab imperio avulsa fuerat Gallia, ex- 
ceptis inter Sequanam et Ligerim regionibus, ex- 
cepta antiqua provincia Romana; ipsi autem ha- 
rum provinciarum prarfecti, instantibus barbaris, 
nec quidquam auxilii mittentibus ignavis principi- 
bus, ad id inviti venerant, ut fierent sui juris. Rex 
est Aetius, ut scribunt chronici libri ; et ille Gal- 
liam ab Attilae manibus eripiet, non Valentiniani 
armis nixus, sed Francorum, qui usque ad So- 
monam etiamque ad Sequanam progressi erant; 
Burgundorum, qui inter Jurassum Ararimque et 
Rhodanum consederant ; ac Visigothorum , qui 
Pyrenaeos montes, Galliam meridianam et septen- 
trionalem Hispaniam occupaverant. 

Antequam autera Visigothi Hispaniara invasis- 
sent, jam imperio detracta iuerat illa regio ; eam 
enim praedam habuerant Alani, Suevi et Vandali 
ipsi, qui in Africam a rectore Bonifacio, propter 

(4) Epist. 96, p. 783, ad Principiam virginem. Paris, 1706, 
edition des Benedictins de Saint-Maur, t. IV. 

Aetii invidiam, vocati, ultimas Hipponensis episcopi 
dies turbaverant. Etiam tum libera Italia, libera 
Roma, sed ambae toties barbarorum armis et 
flamma vastatae, omni dedecore pollutae jacent. 

Quoties tantarum miseriarum fama Africam in- 
trat, stupet audiens divus Augustinus, nec auditis 
satis confidit ; quum autem ea vera tandem compe- 
rit, quanquam moestusgravissimisquepcenis exter- 
ritus, tamen, ut divus Ambrosius, barbaros a Deo 
missos judicat. 

Quid mirum, quum ipsi barbari se divina quas- 
dam mandata exsequi credant? Quando enim Ala- 
ricus, Romam precipiti impetu tertium petens, 
gentem suam ad bellum impellit : « Quis, inquit, 
me agat, nescio ; sed necesse est ut eam. » Nec dis- 
similis paucis post annis sermo Vandali Genserici ; 
mari enim Mediterraneo navibus constrato, Van- 
dalos et Mauriscos ad vastanda Italiae littora duc- 
turus, Punici restitutor imperii haec dicit guber- 
natori : « Da velum ventis, et sine illis nos ferri; 
impellentur naves ad terras, in quibus homines 
sunt castigandi : sic placuitDeo. » 

Multa igitur in Ecclesiae Patrurn libris occurrunt 
egregia,quae historiae omittenda non sunt; multum 
autem abest ut illi omnia retulerint; et quae retu- 
lerunt, quum semper Deum respiciant, aut ampli- 
ficant, aut minuunt. Non jejuni sunt et exsangues, 
ut Zosimus et caeteri ; sed revera non tantis malis 
laboravU Homa, quanta memorant; imo saepius 

quibus Ecclesia cladibus afficitur, iis imperium 
ipsum affici credunt. Eadem enim iracundia Aria- 
nos et Gothos, Donatistas et Vandalos persequun- 
tur. Illos igitur divino Spiritu impulsos admire- 
mur et veneremur; ab illis tamen illorumque 
scriptis caveamus. 



Quid hlstorlie couferant Claudianl scrlpta. 



Ex rebus antea dictis concludendum nos , 
postquam evolvimus exilia Zosimi excerpta, bre- 
vem et incertam Zonarae narrationem, breviora 
forsari Socratis, Sozomenis et Pauli Orosiiopera, 
in quibus historia rerum civilium ecclesiasticae his- 
toriae causa negligitur; postquam perlegimus acer- 
rima convicia quac in tantas Romae calamitates 
epistolis , sermonibuset dissertationibus divns Am> 
brosius, divus Hieronymus et divus Augustinus 
jactaverunt, luctuosam iliam netatem, qua jam 
prope exacta concidit Romanum imperium , non 
penitus nosse. Quum imminet tanta ruina, quum 
gentes barbarae ripas Rheni et Danubii tenent, et 
jam Danubium non una exparte transierunt, quae- 
rendum est num tanta sit, quanta videtur apud 

Zosimum , Zonaram , Socratem , Sozomenem et 
Paulum Orosium, historia? jejunitas. Quum enim 
Roma ngitur, Roma orbis antiqui dominatrix , 
cujus imperium totas terras ab Oceano ad Indum, 
a Rheno ad solitudines Africae complexum fuerat, 
dubitare licet num tantum de sua dignitate sibi 
detractum viderit, num tam turpiter ceciderit. 

Multum distat ab illis scriptoribus poeta, qui 
RomoB triumphos, victis barbaris, cecinit , qui Ro- 
mam effinxit , firmam etiam tuncet potentem, ante 
ducis triumphalem currum magnas opes, toto ex 
orbe partas, gestantem. 

Quod si qui dixerint Claudianum poetam esse , 
nullane poetne adhibenda estfides? Quod ad nos 
attinet, non omnino mendaces judicabimusversus, 
quibus praedicatur urbs illa, quae, quanquam peri- 
tura, cum barbaris tamen fortiter congreditur, et 
tum quoqueillos vincit. Quia majorem forsan Ro- 
mam effingitpoeta,non ideo constat parvam illam 
esse et omnino debilem. 

Cseterum jamdudum ad Claudiani carmina his- 
torica doctissimi viri mentem adverterant. Eccle- 
siasticorum annalium egregius auctor, Baronius 
inde multa arripuit. Claudiani enim testimonio 
fretus, Rufinum, perfidum ministrum, propter 
Graeciam barbaris cpertam graviter accusat. Ma- 
gnam ei etiam in aliis rebus aucloritatem tribuit, et 
poetam historico Zosimo opponens , multa hujus 
falsa et incerta et fide indigna refellit. Si enim Zo- 



simo credas, Minerva in Alhenaruni muris, eas 
servatura, apparuerat; ipse visus fuerat Achilles , 
non mutatus ab illo Achille quem ante Scaeas 
portas Homerus depinxerat. Sequitur etiam Clau- 
dianum Baronius, dum narrat Gildonicum bellum, 
etStiliconis consulatum, victosque barbaros, Ita- 
liamque servatam. 

Non minora Claudiano tribuemus quam Baro- 
nius, ecclesiasticus auctor, qui adeo non poetae 
pagani fidem rejecit, ut ex ejus libris sibi optima 
vindicaverit. Imo plura sane sibi vindicasset, nisi 
Palrum exemplo, Ecclesiae gloriam in scribendo sibi 
proponens, potius cladibus Romae attendisset quam 
triumphis; nisi Romae infirmitatem potius quam 
superstitem magnitudinem perspexisset. Audiatur 
enim ille, quum Claudiani carminibus ad refellen- 
dum Zosimum usus, vastatam a Gothis Graeciam re- 
fert : « Vides, lector, Dei consilium tradentis Grac- 
« cias Gothis, nimirum ut sacrorum cultores et 
« cultum, tot legibus frustra coercitos, iidem pe- 
« nitus abolerent (i). » 

Non ita scribenda est historia ; veram dico , et a 
studio partium alienam. Baronius nobis opem tulit 
ad probandum quam utilis esse possit Claudianus. 
Poeta autem noster, nisi fallimur, multo majorem 
historiac operam tribuere potest; ille nobisdepic- 
turus est Romam , qualis erat incipiente seculo 

(I) Baronius, 4602. — Antuerpiso, t. V, p. 8. 

quinto ; nec dubitamus quin eam nobis vera sub 
imagine repraesentet. 

Si , ad tuendum Claudianum non sufficeret 
Baronii auctoritas, ad doctissimum sane rerum 
scriptorem confugeremus, Gibbonem, quiaffirmat 
quidem non omni ex parte adhibendam esse 
fidem poetae, « servili Sliliconis adulatori, et 
poetarum aulicorumque licentia large abuso(i); » 
sed profitetur tamen se satiras et panegyricos ejus 
in narrandis Honorii temporibus multum adhi- 
buisse, quum certa monumenta maxime deficiant. 

Totum igitur Claudianutn apud Gibbonem repe- 
rias. 111 u m enim quamvis insectetur, auctorein 
tamen in bello contra Gildonem et contra Gothos 
sequitur, vestigiis etiam illius insistens, seu Rufini 
Eutropiique flagitia narrat , seu Stiliconem laudi- 
bus curaulat, quem alterum Theodosium , altis- 
simique ingenii virum , et fere antiquis heroibus 
parem exstitisse affirmat. « II I i enim conligisse 
scribit, vergentibus jam ad finem ingenuis artibus, 
divinum illud virtutis praemium, Achilli datuin, 
et ab Alexandro frustra optatum, poetam scilicet 
factis heroum celebrandis non imparem (2). » 

Non immerito certe dicatur nos a Gibbone 
ipso primuin htijus opusculi scribendi consiliuin 
sumpsisse. 

(4) Edit. Buchon. Paris, 4837, p. 607.; 

(5) lbid. t p. 694. 

% 

VI 

I 

Quomodo ntendum Claudiano. 

Non tamen nisi quaedam cavendo, Claiulianuni 
adhibebo. Quinn eniin poeta sit, ideo non constaii- 
ter vero inserviit. Prceterea poesis, nullo tempore, 
nulla in re, historiae vicem agere potest; imo vero, 
incipit poesis ubi historia desinit. Magno aliqno 
eventu, atque etiam aliquando magna a?tate, ca- 
nendi occasio poetae praebetur; ille permultas res 
colligit,non ut eas, quales fuerunt, omnino narret, 
sed exornando et augendo, et in melius mutando, 
eas quodain modo creet ; ad id spectat , ut nos 
capiat et delectet, potius quam doceat. Quiautem 
inter poetas rerum fidem diligentissime servavit, 
Lucanus, ille vix epicis poetis adscribendus est. 

Claudianus autem non poeta tantummodo, sed 
etiam gratiosus apud principem. Adeb non ca- 
nendi materiam ultro eligit, ut ea contra ab aliis 
ipsi proponatur. Principe vel patrono auctore ver- 
sus facit; et quicumque sit vel dies, vel locus, ubi 
jussusest, jussa nihil moratur. Utrum autem res 
magna sit an parva, laudean reprehensione digna, 
parum refert. Non negamus islam poesim parum 

firmo niti fundamento, similem sane cuidam nedi- 
ficio surgenti magnas inter tabulationes , splen- 
didissimis ornamentis opertas, quibtis nedes ipsae 
sustinentur simulqug decorantur. Cunctis autem 
poetis non eadem contingunt qiue Claudiano, ut 
magnas pugnas babeant narrandas magnosque vi- 
ros laudibus praedicandos. Noster certe materiam 
gravissimam dignamque carmine tractandam sus- 
cipiebat. 

Unum autem difficillimum Claudiano occurre- 
bat, quod essent duo domini, Stilico et imperator. 
Non enim ita prior laudandus erat, ut laus poste- 
riori negaretur; nec Stiliconem quidem laudare 
arduum erat; Ilonorii autcm praedicatione nibil 
difficilius. Necesse enim erat ut siipra tutorem, mi- 
nistrum et ducem collocaretur imperator, qui qui- 
dem nibil agebat, dum cuncta ageret tutor, ini- 
nister, dux , Stilico. Honorius, etiam tunc puer, 
nihil aliud nisi imperatorium nomen habebat, sed 
tantum erat illud nomen, ut illi tribuendi essent 
maximi honores. Ex istis tauquam angustiis sem- 
per felixClaudianus evasit; imperator autem, lau- 
dibus oblatis contentus , nihil invidit duci , cui 
ipsi Claudianus satisfecerat, ita ut poetae per exi- 
miam artem integer usque favor manserit, veritas 
sola saepius laboraverit. 

Non omittendum quoque Claudiani carmina 
ideo fuisse composita, ut palam recitarentur. Qua? 
quidem recitationes in primo ac secundo post 

Christum seculo splendidissimae, Claudiani etiam 
aetate celeberrimae erant. Hic aderant auditores 
lecti, quibus satisfacere eo difficilius erat, quo, 
jampridem republica exclusi, litreris studiosius in- 
dulgebant. Non jam in curiam conveniebant sena- 
tores, quos nunquam consulebant magistratus, 
solitique in villis vivere, Romam non se confere- 
bant, nisi carmina audituri. Imo ipse imperator 
uni recitationi interfuit : quam vero fastidiosae ju- 
venis Honorii aures fuisse videntur ! 

Cui igitur conferemus Claudianum, nisi Proteo, 
a quo, nisi catenis vincto, verum extorquere non 
possis ? 

Hoc etiam addendum, quod pro Claudiano est : 
saepius obliviscimur quo tempore scripserit. Musas 
graecas, ut ipse dicit, musis latinis commutavit 
post Theodosii triumphos et imperii instauratio- 
nem, id est, anno 3o,5. Post annum autem /\o5 
nihil cecinit; quem quidem ante annum Alaricus 
jam in Italiarn impetum fecerat, sed victus fuerat, 
et post triumphantiscurrum capti incesserant bar- 
bari. Septem vero anni elabentur, antequam capiat 
Romam Alaricus (4*o)- Victricem igitur urbem 
ante oculos habet Claudianus. Nos autem ab illa 
aetate tam distantes, tempora miscemus, et illis 
praeconiis victricibusque carminibus, quum urbs 
mox peritura sit, faeile fidem denegamus. 

Ulrum autem Claudianus culpandus sit, an nos- 
metipsi, quaerendum. 

PARS SECUNDA. 

^ 

ROMA- 

-o 

» 

I 

Urfce Rom. 

Manifestum quidem est Claudianum historia 
justa et plena ultimos quarti seculi et primos 
quinti seculi annos non attigisse; sed pluribus 
in locis res Romae (quam semper, etsi ad Constan- 
tinopolim ejusque ministros duo ipsius carmina 
spectent, fere unam intuetur), atque etiam occi- 
dentalis imperii apertius narravit. 

Ut ab urbe Roma ordiamtir, eam talem effingit 
Claudianus, qualem nullus alius descripsit. Ete- 
nim frustra quemlibet hujus aetatis scriptorem 



interroges qiue tum fuerit urbs, imperii caput. 

Quum ilia jampridem a barbaris oppressa fuerit, 
etiamque nunc tanto ejus casu moveamur, nos 
forsan non judicemus eam vera sub imagine ex- 
pressam fuisse a poeta, maximam quidem et pul- 
cherrimam , et divitiarum , artium litterarumque 
splendoredecoratam; forsan credamus superfuisse 
tantummodo in ea aliquas priscae magnitudinis 
reliquias, nec quidquam, nisi prostratas statnas, 
eversas domos dirutaque templa occurrisse. 

Quapropter nos imparatos offendit Claudiani 
sununa admiratio, et omnia proedicanti non satis 
confidimus, quippe qui nullo genere laudis absti- 
neat. Ergo ab ejus descriptionibus cavemus, ct 
quosdam alios scriptores qua?rimus, quorum auxi- 
lio fisi, quid in poeta verum, quid falsum sit pos- 
simus explorare. Sed nullus eorum urbem Romam 
attigit, nec ipse Zosimus,quamvis ille, ut diximus, 
cum tenore quodam senescentis imperii Romani 
res narraverit. 

Quanlum autem Romam dilexerit Claudiauus, 
facillime intelligitur. Primos in Romae honoreni 
versus composuit; eamque , quum Probini et 
Olybrii consnlatum celebrat, more anliquac Deae 
repraesentaf. Horc est Minerva, armis induta, ad 
ccelum assurgens, et domitas terras supereminens. 

Miscetur decori virtus, pulcherquo severo 
Armatur terrore pudor, galeajque minaci 
Flava cruentarum prstenditur umbra jubarum, 

Et formidalo clypeus Tiiana lacessit 
Lumine, quem tota variaratMulciber arte(l). 

Roma illa, quam poeta cum Mimrva confert, 
etiam tum est urbs Romtilea ; 

Septemquo una sibi muro circumdodit arces, 

ut ait Virgilius; nec aliter conspexit barbaros , 
quam captos et vinctos. 

.... Salulato Tibride lymphis 
Excipiunt arcus, operosaque seniita vaslis 
Molibus, etquidquid tanta) pra?mittitur urbi (2). 

Si autem ejus tnomia intraveris, obvei sabitur 
oculis tuis majus aliquod spectaculum : 

Attollens apicem subjectis rogia rostris, 
Tot circum delubra videt, tantisque Deorum 
Cingitur excubiis! juvat infra tecta Tonantis 
Cernere Tarpeia pendentes rupe gigantas, 
Caelatasque fores, mediisque volqntia signa 
Nubibus, etdensum stipantibus rathera tcmplis, 
yEraque vestitis numerosa puppe columnis 
Consila, subnixasquo jugis immanibus ujdcs, 
Naturam cumulante manu; spoliisque micantes 
Innumeros arcus : acies stupet igne metalli , 
Etcircumfuso trepidans obtunditnr auro (3). 

Quac vero magnificis illis carminibus adhibenda 
fidesPQuid judicandum de illa Roma, quam tan- 

(1) In Probmiet Olybrii consulatum, v. 90. 

(2) De sexlo consulatu flotwrii Augusti, y. 520. 

(3) De sexto cotisulatu Honorii Augusti, V. 42. 

tam et tam splendidam Claudianus depingit ? Ipse 
autem iis qune contradici possint ultro occurrit, 
multaque in ejus carminibus invenias, in quibus 
non laetiorem nec potentiorem Romam expressit. 
Namque de novis mcenibus quac, imminentibus 
Getis, nuper exstructa fuerunt, et quibus Romre 
species pulcbrior est, dicit : 

Profecitque opifex decori timor.... (1). 

Claudianus , qui nuper Minervae Romam com- 
parabat, nunc nova utitur figura, a priore multum 
diversa : 

Exitii jam Roma timens, et fessa negatis 
Frugibus, ad rapidi limen tendebat Olympi , 
Non solito vultu , non qualis jura Britannis 
Dividit, aut trepidos submiltit fascibus Indos : 
Vox tenuis, tardique gradus, oculique latentes 
Interius : sedere genae, jejuna lacertos 
Exedit macies ; humeris vix sustinet aegris 
Squalentem clypeum ; Iaxata casside prodit 
Canitiem, plenamque trahit rubiginis hastam (2). 

Dum in se redit Claudianus suaque vestigia 
recolligit, illos sanc multum juvat, quibus car- 
mina ejus maxime suspecta sunt. Sed in hoc ipso 
regressu non est modus, non sunt certi fines. 
Versus enim fecit poeta, populi cibo frumentoque 

(1) De sexto consulatu Honorii Augusti, v. 531. 

(2) De Beilo Gildonico , v. 17. 

egentis miseriis motus; imo mala forsan in majus 
auxit, ut Stiliconi annonam reddenti laudes am- 
pliores tribueret. 

Ut autem vera dicamus, urbis splendorem in ma- 
jus non extulitpoeta. Non eadem est tunc saneRoma 
quae fuerat principe Augusto ; sed quanquam a se 
ipsa multum distat ; quanquam ab imperatoribus, 
qui abhinc centum annis ad Bosphorum rerum 
sedem posuerunt, deserta fuit, nec jam est praeci- 
puum orbiscaput; quanquam illi propriis opibus 
Constantinopolim exornant, et Romam spoliant 
eximiis Graecorum operibus, signis excellenlissi- 
mis, inter quae occurrunt Corinthini equi a Mum- 
mio, stolido illo artis et materiae judice, allati, 
magna tamen et pulchra etiam tunc est Roma ; 
nec respuendae sunt poetae laudes, quae firmis ni- 
tuntur testimoniis. 

Cardinalis enim Angelus Maius Romae descrip- 
tionem quamdam invenit anno 54o scriptam. 
Auctor, nomine Zaccharia, his verbis incipit : 
« Haec est brevis historia rerum urbis Romae decore 
« insignium. Deliciae et commoditates mirandae 
« sunt, quales tantae urbi decent. Imprimis si in- 
« spiciamus ornamentorum splendorem, nec dico 
« domuum interiora ornamenta, ut atriorum co- 
« lumnas altas et elegantes, numerantur 384 Vl « e 
« largae et spatiosae ; duo Capitolia ; 80 statuae deo- 
« rum magnae et auratae et 66 statuae eburneae; 
« 46\6*o3 domus ; 17,097 palatia; i3,o5a fontes ; 

« 3,785 imperatorurn statuar arean aliorumque du- 
« cum ; 22 equi magni etaerei; duo colossijduae 
« columnae in spiram convolutae (cmae sunt Trajana 
« et Antonina); 3i theatra et ii amphitheatra 
« (non tot e veterum testimonio cognoscimus) ; 

« 9,026 balnea; 274 pistores; etc et 2,091 car- 

« ceres (1). » 

Descriptio illa orbis capite non indigna est ; ac 
primo quidem aspectu credamus illam ad aetatem 
Augusti spectare. Attamen Zaccharia centum et 
triginta annis postClaudianum scripsit ; et per iilos 
cenlum et triginta annos Italiam el Romam vexa- 
verunt Gothi et Vandali ; venit ipse Altila, etante 
muros stetit. llerulus Odoacer ultimum imperato- 
rem, puerum maximorum nominum onere gra- 
vatum , Romulum Augnstulum regno delrusit. 
Odoacrum detrusit Theodoricus, et Ostrogothos 
in Capitolium immisit. 

Non immerito igitur Romam a barbaris nonduui 
vastatam, Romarn integram et intemeratam, laudal 
et admiratur Claudianus. 

Aliud autem magnitudinis superstitis testimo- 
nium aflert C|audianus. Nempe circi ludos ludo- 
rumque splendorem saepius celebrat, quam ut car- 
minilnisfidesnonadhibeatur.Fatemurqnidem illos 

(4) Zacchariae opus ipsum non habuimus, slhI tantummodo gat- 
licam translationem; versio igiiur latina est nostra. Servavinms 
galticas arilhmeticas notas, ul clari( res simus. 

circenses ludos,in qiiibus,seu gladiatorum armis, 
seu ferarum dentibus, humanus cruor tam large 
profluit, portentosam magnitudinein testari ; nec 
exsecrandaj sane ilii magnitudini nos invidemus; 
t am tamen negare non Hcet. Si quis enim arenam 
intravisset, et gradus tot millibus speclutorum re- 
fertos contemplatus fuisset,audivissetque clamores 
populi gaudentis vel irascentis, dum leofremeret, 
vel Thrax moreretur, ille degem rem genlem sane, 
sed maximam urbem agnovisset et opnleutissi- 
mam. 

Ubi autem magnorum illornm certaminum fiuis 
adfuerat, mox videre erat, superfusis arenae undis, 
rapidas naves in subito mari confligere, et immis- 
sos fluctus sub remigibus spumare. 

Deinde e circo in theatrum ibatur : 

Nec mollcs egeiml nola dulcedine ludi ; 
Qui laetis risum salibus movisse facctus, 
Qui nutu manibusque loquax ; cui libia flatu , 
Cui plectro pulsanda chcly3, qui pulpita socco 
Peraonat, aut alte graditur majore cotnurnq. 

Vel qui more avium sese jaculantur in auras, 
Corporaque aedificant celeri crescentia ncxu ; 
Uuorum compositam puer amentaius in urcem 
Eniieet, et, vinctus planlaj vel cruribus haerens, 
Pendula libralo fi^at vcstigia sallu. 
Mobilc ponderibus dc>cendat pegma rcductis, 
Inquocuoti speciem spargentes ardua flammas 
Scena rotat : varios eflingat Mulciber crbcs 
Pcr tabulas impune vagus, pictaeque citato 

Ludant igne trabes, et non pprmissa roorari 
Fida per innocuas errent incendia turres (1). 

Sine dubio illi festi dies a populo senescente 
aguntur; sed non nisi in magna et opnlenta urbe f 
quaedivitiis et hominibns abundat, qnae tranqnilla 
exitium imminens quidem nondum timet, agi po- 
tuernnt. Per vias ad circum et ad theatrum tnrba 
ruit frequens et densa ; intra illos muros nuper 
magnis impensis restitutos, in magnificentissimis 
aedibus, cuncta splendida, alente intus magno spi- 
ritu, apparent. Haecesturbs, quae tamdiu orbem 
rexit, etiam tum gentium regina et dominatrix. 



ii 



Iniperium. 



Roma et imperium diu altera ab altero fuerant 
distincta. Roma enim in memoriam revocat illud 
immensum municipium, cujus cives se solos, ex- 
clusis omnibus aliis, Romanos profitebantur. 
Quam parce hominibus extra urbis muros natis am- 
plissimum illud civitatis jusdabatnr! Quin etiam 
Latinus vir, vel Italicus, vel provincialis, illojure 

(t) /n Flavii Mallii Theodori consulatum , v. 34 1 . 



Digitized by Google 



— 29 — 

concesso, jam non civis urbis erat, in qua natus. 
Magnae illius particeps fiebat civitatis, et augustae, 
et immunis , in qua residebat potentia omnis , 
quae totum pene orbem imperio suo regebat. 
Roma se a mcenibus suis ad terras domandas esse 
profectam nunquain oblita est ; victas gentes sem- 
per a se arcuit, variis formulis tantummodo dis- 
tinctas. Quos ad se vocavit e victis, a caeteris et 
nomine et jure segregavit. Stat Roma ut celsa ar- 
bor, quae robustos ramos late protendit, ita ut 
truncus ramique inumbratam terram superemi- 
neant. 

Hoc magnum in Caesaris mentem venerat, hoc 
humanum potius quam Romanum , ut tandem 
rnisceretur cum imperio Roma; quod quidein 
propositum exsecutus est princeps, insania iiotns 
et crudelitate, Caligula; eumque ideo laudavitver- 
sibus Rutilius Numatianus : 

* 

Gentem fecisti diversis gentibus unam ; 
Urbem fecisti, quae prius orbis erat. 

Ea tamen consociatio tam tarda fuit, ut vix 
fuerit notata ; jam enim eo tempore in excidium 
prona sunt et Roma et imperiuin. 

Caeterum si Romam ab imperio non diviserimus, 
certeproprium Claudianiconsilium tuebimur.Quo- 
ties enim poeta, de Roma agens, non urbem lan- 
tummodo, id est, ut ita dicam, lapides et muros, 
intuetur, ante oculos ejus stat Roma et ipsum iui- 

perium; nempe sub nomine Romne provinciae, 
magistratus comprehenduntur , denique, quoe- 
cunque supersunt ex ingenti illa rerum ratione, 
qua Romani orbem debellatum quasi complexi 
erant. 

Romanae igitur potentiae magnificam lmaginem 
eftinxit Claudianus. Hoc est imperium per tot 
bella partum; hi sunt Romani, « qui ctmcta diu 
rexere. » Cernere est multos populos leges et 
pacem implorantes, Germanos et Caucos abjectos, 
flavosque Suevos. His reges tribuuntur ; cum illis, 
obsidibus indictis, fcedera sanciuntur; alii flagi- 
tant ipsi ut in legiones admittantur : 

Militet ut nostris detonsa Sicambria signis (4). 

Domito Saxone Tethys est 

Mitior, aut fracto secura Britannia Picto (2). 

Fracti sunt Franci, Rhenusque submissus impera- 
torem Gevvwamcw/wsalutavit. Eodem tempore non 
pugnatur in Asia, non in Africa ; pacati sunt Eoi 
Libycique populi ; 

.... nullus Boreae metus, omnis et Austri 
Ora silet ; cecidit Maurus, Germania cessit , 
Et Fanum pax alta ligat (3) ; 

« solo terrore » fines proteguntur. 

(1) In Eutropium, lib. I, v. 383. 

(2) In Eutropium , lib. I, v. 393. 

(3) De Lau lihus Stiliconis, lib. II, v. 285. 

Multi ante Romanam potentiam inclarnerant 
populi, qui magna ruina ceciderunt : 

Sic male sublimes fregit Spartanus Athenas ; 
Atque idem Thebis cecidit; sic Medus ademit 
Assyrio, Mcdoque tulit moderamina Perses : 
Subjecit Macedo Persen, cessurus et ipso 
Itomanis.... (*). 

Roma sola imperium servavit nunquam peritura. 

Quae quidem omnia eo niajoris momenti sunt , 
quod de impcrii his temporibus statu scriptores 
omnino silent; illud autem paganorum et chris- 
tianorum silentium multos inter recentiores movit; 
iique rogitaverunt num inter poeticas fallacias 
dignosci possit veraimperii, ea aetate, ampiitndo, 
quae autem fides adhibenda sit iis qnae a poela 
solum afferuntur? Legem vero invenimus, anno 
399 promulgatam, qua certurn habemus Germa- 
nos, Suevos el Sicambros Romam venisse, ut pa- 
cem et agros impetrarent ; quae lex cum versibus 
poeta? congruit. 

Prreterea non obliviscendum qua aetate scripse- 
rit Claudianus; ideoque ille non est ab ea aetate 
separandus. Nempe viditimperium aTheodosioins- 
tauratum, barbaros victos et ad imperii fines pro- 
pulsos. Qtii quidem non trans Danubium rejecti, 
sed ad ipsam fluvii ripam compulsi, in extrema 
Thracia castra sua posuerunt , tam vicini Germa- 

(1) De TMwhbm$tilkonh,\\b. III. v. 102. 

niae, ut integrum imperium videri potuerit. Id to- 
tum manu sua continuit Theodosius; quo re- 
gnante credas rediisse primorum imperatorum 
aetatem; tantum est magni viri optis! Illud autem, 
exstincto Theodosio, regnantibus filiis, aliquam- 
diu stetit. Non solus Claudianus Theodosium 
Theodosiique res laudavit ; iisdem enim laudibus 
magnum imperatorem ecolesiastici scriptores pro- 
sequuntur. Illi profecto ob Ecclesiaeinstaurationem 
imperatorem praedicant; sed nisi imperium fuisset 
instauratum , non instaurari potuisset Ecclesia. 
Indefit,utchristiani Theodosii victorias,et uni viro 
parentia duo imperia certatim celebrent. Et ii qui- 
dem illas victorias Deo tribuunt, quae interpreta- 
tioa Claudiani mente multum abest; sed ex (esti- 
monio poetae pariter et Ecclesiae Patrum constat , 
restitutas fuisse infirmo imperio vires, et, quum 
princeps pristinam potentiam sibi vindicavisset , 
suam rebus Romanis rediisse magnitudinem. 

Dolendum est profecto Zosimum et caeteros 
nihil de iis quae refert poeta dixisse. Bella certe 
narrant externa et palalii motus, quibus Romana 
res perturbata fuit, sed imperium ipsum nec des- 
cribunt,nec effingunt, seu imprudentes illud omi- 
serint, seu tantae rei fuerint impares. Illud autem 
contra Claudianum est, cujus fides, ut poelae et 
laudatoris, propter istorum silentium, in dubiuui 
vocatur. 

Caeterum pceta ipse in pingendo inultam um- 

bram luci admiscuit sciens; ut quem non fefelle- 
rint pericula imperio imminentia. 

Theodosio exstincto, ait Claudianus, jam Illy - 
ricis cau)j>is insidet Alaricus; jam rebellis Gildo ad 
arma Africam vocat ; 

Nam quae jam regio restat, si, deflita Mauris 
Regibus, Illyricis accesserit Africa damnisV 
JusLatium,quod lunc Meroe, Rubroquo solebut 
Oceano cingi , Tyrrhena clauditur unda ; 
Et cui non Nilus, non intulit India metas, 
Romani jam finis erit Trinacria regni. 

Sic a nimiis laudibus cavet Claudianus (i). 

Si quis,quale eaactatefuerit imperium,vere judi- 
care velit, oportet se, ut ita dicam, imperii ipsius 
quasi civem, aetatisque aequalem faciat. Num autem , 
ubi Romanus civis exstiterit, credet Romam exitio 
suo proximam? Ne igitur vitio vertat Claudiano 
quod illud exitium nec providerit nec fueritsuspi- 
catus. Quumautem immineat Romani imperii exi- 
tium, non ideo, tempore Claudiani, omnino frac- 
tum erat imperium , quod nuper refecerat Theo- 
dosius. Fatendum est, Honorio mortuo eliamque 
senescente, praecipitem in ruinam ferri Romam; 
sed quam distant a novissimis primi imperantis 
Honorii anni! Quum scribit Claudianus, stat etiam 
tunc integrum Theodosii opus; si igitur carmina 
poetae recte interprelatus fueris, plura in eo vera 
deprehendes, nec multa deejuspraeconiis detrahes. 

(4) De Bello Gildonico, v. 452. 

3 

Quura cnim robtistasimul et imbecilla sitRoraa, ro- 
bore tamen nos movet potins quam imbecillitate ; si 
quidem, quanquam Barbari in Orientem irruerint, 
Occidentisquead fines adstent, et saepiusRomanos 
exercitus devicerint, Occidentale certe imperium 
nondum ictibus patuit; ne unus quidem barbanis 
Italia? solum attigit ; Franci etiam in Oallia, non 
aliter quam annuente imperatore, consederunt ; 
illorumque virtuti finium defensio fuit commissa. 

Constans e Oallia intacta, Rhcetia Italiaque in- 
tegra, Hispania, Africa, Sicilia , et caeteris maris 
Mediterranei insulis, imperium Occidentale am- 
plum sane et augustum est, nulla adhuc amissa 
provincia. Quum Stilico, Oildone victo, recepta- 
que Africa, Romamrediit, parfuit Romam gaudio 
simul et admiratione perfundi. Dux enim ille, 
magnoTheodosio, domino suo, non indignus, ro- 

m 

bustis humeris imperii onus subierat, et per eum 
nec victoria? Romae defuerant, nec triumphi. 

Quanta esset Romae magnitudo barbari ipsi in- 
telligebant. Ibant enim, ripas Danubii Rhenique 
sequentes, idque mirantes, quod ubique imperium 
Romanum occurreret; cujus quaerebantfinem,nec 
inveniebant. Cimbri Teutonesque, prima barbaro- 
rum agmina, illa admiratione, conspecta Romano- 
rum gloria, obstupuerant. Post hos cunctae gentes 
non sine terrore quodam illam Romanarn domina- 
tionem, cuinulli terminiesse videbantur, spectave- 
runt. Fuerunt etiam inter illas duces qui, Romam 

mirati, nec constituendo novo imperio pares se 
arbitrati, Romam tuendain servandamque susce- 
perunt ; qnas partes egit Ataulphus, Alarici frater. 
Fuerunt alii (Theodoricum dico) qui Romam ce- 
perunt, njhil aliud quaerentes quam ut ejus impe- 
rium instaurarent. Quod consilium, elapsis multis 
aetatibus, a barbarorum mente non elapsum est ; 
illud enim hitegrat Carolus magnus et absolvit ; 
Francorumque rex imperatorio diademate, gra- 
vissimo quidem, frontem suam cinxit, cnjus snb 
pondere defessi filii procubuerunt. 

Quomodo igitur Claudianus Romana magnitu- 
(Jine non motus fuisset, quae ipsos barbaros non 
fallebat ? Recensebantur etiam tum in imperio duan 
pracfecturne, septem dioceses, septem et quinqua- 
ginta provinciae; occidentalia maris Mediterranei 
littora complectebatur Honorii dominatio. Fortes 
incolas habebant montes, quos mali mores non 
fregerant, adeo multos, ut legiones integrae ex iis 
constarent. Massilia, commercio maris regina, 
quam Roma supra Carthaginem extulerat, naves 
innttmeras in suum portum admittebat. 

His autem dictis, non tamen omnibus Clau- 
diani laudibus adhibenda fides, nec cvedendum 
haec exclamanti : 

. . . . nec enim campus solemnis et urna 
Luditur in morem : species nec dissona coetu, 
Aut peregrina nitet simulati juris imago. 
Indigenashabitus nativa palatia sumunt, 

Et, patriis plebem castris sociante Quirino, 
Mars augusta sui renovat suffragia campi (1). 

Augusti, si Claudiano credas, tempora redierunt ; 
electi sunt magistratus, quos inter numerantur iin- 
perator ipseet Stilico; non per vim aut fraudem 
occnpantur honores ; colunttir jam optimi majo- 
rum mores; munerasua tenet virtus, quae ei detra- 
here non valet invidia; nec jam Rornam pudet 
eonsulum suorum ; 

Imperiosua forma redit, claustrisque soluUe 
Tristibus exsangues audent procedere leges. 
Jamque potestates priscus discriminat ordo 
Justitiae, quas ante pares effecerat una * 
Nube timor.... (2). 

Firmatur senium juris, priscamque resumunt 
Caniliem leges, emendanturque vetustae 
Acceduntque nova3.... (3). 

et meniorat Claudianus Solonem et Lycurgum, 
non merito quidem. Nam certe mutata est Roma, 
et quanquam laudibus eam extoliat poeta , pa- 
triam suam non sane agnoverit Pompeius. Agno- 
verit forsan infimam plebem f quam vidit, post 
devictos piratas, gaudio exsultantem, quia, libero 
jam mari, Ost.iam facile appellebantnr naves quae 
Romam frumentum advehebant. 

* 

(\) Dc sexto consulatu Honorii Auyusti, v. 5. 

(2) l)e Bdlo Getico, v. 36. 

(3) Dequam consulatu Honorii Augusti,\. 503. 

Quamvis autem multum laboret poeta, tit eomi- 
tia, senatum, magistratus legesque laudet, nemo 
non intelligit senatum, comitia^ magistratns, leges 
non jam esse. Jampridem Augustus totam ad se 
magistratuum legumque vim, ut aitTacitus, traxe- 
rat. Timens enim ne eadem nece periret qua Ca?sar, 
ille primus imperator reipublicac romanse leges, 
speciequidem,integras reliquerat. Deductis autem 
ab Augusto imperatoribus idem timor fuit. Igitur 
priscas leges,quanquam novae rerum ratioui parum 
accommodatas, retinuit imperium,easque abjicere 
serius tentavit. Sed jampridem nullius momenti est 
senatus ; quocum ceciderunt comitia, magistratus et 
leges; jamdudum illaomnia,reipublicae superstitia, 
lethali ictu corruerunt ; et quam inanes supersint 
reliquiac , vel ex Claudiani laudibus tnanifestum 
est. Ea autem res imperium omnino infinnum esse 
non demonstrat. Vim enim omnem in se habet 
princeps ; qua vi Theodosius barbaros ingruentes 
domuit,et imperium refecit. Cur autem eam non 
retinuisset Honorius? Non retinuit certe, sed a 
puero, qui nondum experimentum sui fecerat, ni- 
hil non poterat exspectari. 

Constituto unius imperio, non jam quidquam 
proderant liberae civitatis leges; imo nocebant. 
Exstincta libertate, cur non inciperet unius im- 
periuin ? Quia scimtis hoc non constitutum fuisse, 
putamtis non potuisse constitui. Sed non licet ante 
diem imperii casum praedicere. 

Si verum dicere velimus, totam vim Roma non - 
dum amisit ; impendent mala? dies, at nondum 
adsunt. Post Honoritim nescio quid robusti et 
splendidiidentidem etiam tumapparet, testeAetio, 
teste Majoriano. 



III 

Imporiitor. 



Id in Ciaudiani scriptisest imprimis animadver- 
teudum, maximam menti ejus obversatam fuisse 
iraperatoris effigiem. Quum Honorium laudat 
pradicatque Theodosium, fateor eum nimia poe- 
tici panegyrici amplificatione abreptum a vero 
discedere. Sed non in illis tantum Claudiani lau- 
dibus deprehendi potest imperatoris magnitudo ; 
ea ubique occurrit; cuncta poeta? opera supere- 
minet. 

Repetamus enim, ut antea jam diximus, tempora 
quibus ille scribebat. Imperium, quamvis a barba- 
rispressum, illis arquo Marte obluctabatur; impe- 
ratores nondum et pugnare el vincere dedidicerant. 
Nec multi sane anni lapsi erant, ex quo Valentinia* 

nus, regiones transrhenanas invadens, Alemannos 
adSalzbachum prostraverat; exquo Valenus, prope 
Andrinopolim a Gotliis occisi, necem ultus fuerat 
Theodosius. 

Curantibus Constantino et Theodosio, impera- 
toria potestas certa stabilisque evaserat ; ea autem 
induti principes a sicariis non fuerant lacessiti; nec 
redierant militaris anarchice motus, nec triginta 
iyrannorum cruenlati tumultus. 

Imperatoria potestas proprio robore per se vi- 
gebat, tanquam sui juris et mancipii, supra impe- 
ratorem, qtii eam administrabat : id ex omnibus 
Claudiani scriptis patet; et in eo poeta^fides facile 
demonstrari potest. Convertamus enim oculos in 
tempora Roma? occasum sequentia. Imperaloria 
potestas post imperatores vivit; eam enim , ift 
victas gentes sibi concilient, barbarorum duces 
occupant; ea superbit Clovis patricius , ejus- 
que filii; ei adipiscenda? maxime studet Carolus 
magnus. 

Honorius, si regnum ejus, quam late patet, 
complectamur, parvi sane pretii fuit imperator, 
quem laudat tamen Paulus Orosius(i); dum no- 
tam ignominia? inurit Procopius (2), dicens eum 
non esse malum, sed pigrum, ignavum, roboris 
animi et magnitudinis expertem, et dignum qui 

(4) Lib. VII, c. 37. 
(2) B. V. lib. 1, c. 2. 

exstinctum imperium videat*. Sed meminerimus 
Claudianum, Honorio undeeim annos nato, car- 
mina incepisse. Mediis in laudibus facillime agnos- 
cimuspoetamad Stiliconis pupillum spectare.Non- 
dum quidquam egit Honorius, et maximam tan- 
tum ipsius spem fecit. Quapropter, ad ipsa Honorii 
incunabula canens Isetissiiua tantum futuri auguria 
memorat Claudianus, et voces volatusque avium, 
et vatum discursus : cum Ascanio eum comparat ; 
aJunt eumdeae, amal Diana ipsa ; ejus auspiciis 
victoria velox efficilur; fatis suisjam pugnatHono- 
rius ( i ). Dicit poeta quam docte puer equitet et arma 
exerceat; celebrat magnificas vestes, eo gratiores 
quo decentius geruntur, ejus laudat virtutem , 
quia vehementercupit eumsolio dignum et populis 
gratum esse. Illi tribuit omnes ingenii facultates 
et omnia animi bona, exclamatque : Tu Alexander 
eris; alterum enim Alexandrum Roma reposce- 
bat. Honorium fingit aestu prseliorum abreptum, 
simul et jura regentem et dicentem, ita ut viam ei 
monstret, et qnid ab illo exspectetur indicet. Illa 
autemtestantur non pauciClaudiani versus; nempe 
Theodosium inducit Honorium optima monentem : 

Si libi Parthorum solium fortuna dedisset, 
Care puer, terrisque procul venerandus Eois 
Barbarus Arsacio consurgeret ore tiaras; 
Sufficeret sublime genus, luxuque fluentcm 
Deside nobilitas posset te sola tueri. 

(I) De tertiu consulalu Honorii Augusti, v. 88. 

Altera Romanse longe rectoribus aulae 
Conditio : virtute docet, non sanguine niti (4). 



Si metuis, si prava cupis, si duceris ira, 
Servitii patiere jugum ; tolerabis iniquas 
Interius leges. Tunc omnia jure tenebis, 
Quum poteris rex esse tui : proclivior usus 
In pojora datur, suadetque licencia luxum, 
Iilecebrisque effrena favet. Tum vivere caste 
Asperius, quum prompta Venus; tum durius irae 
Consulitur, quum poena patet : scd comprime motus ; 
Nec tibi quid liceat, sed quid fecisse decebit, 
Occurrat, mentemque domat respectus honesti (2). 

Si exiuiiis illis praeceptis paruisset Honorius, iui- 
perium forsan servavisset. 

In alio loco illud imperatori objicit, quod Ro- 
mam , primam veramque imperii sedem, deserue- 
rit, aitque eum a populo et senatu vocari; respon- 
det autem imperator : £xspectandum esse. Tum 
surgit Roma, deaeque similis principem adit, qui 
ipsam aspernatur : 

quonam usquc tenebit 

Praelatus mea vota Ligus, vetttumque propinqua 
Luce frui, spatiis discernet gaudia parvis , 
Torquebit Rubicon vicino nomine Tibrim? . . . 
Quem precor ad finem laribus sejuncta potestas 
Exsulat, imperiumque suis a sedibus errat? 
Cur mea quae cunctis tribuere paiatia nomen 
Neglecto squalent senio? . . . (3). 

(1) Dequario consulatu Honorii Augusti, v. 214. 

(2) De quarto consulalu Honorii Augusti, v. 259. 

(3) De sexio consutaiu Honorii Augusli, v. 362 et 407. 

Oplima quidem verba, sed tardius dicta. Cons- 
tantinus enim Romam deserens, eam ad inelucta- 
bilem ruinam damnaverat. 

Alarico ex Italia pulso, Honorius Romam trium- 
phi causa venit ; quantaestomnium hctitia! quanta 
admiratio! Quum autem Claudianus ad imperato- 
ris memoriam revocat populi gaudium et plausus, 
vult sane illi suadere nt in Caesarum palatia redeat. 

Claudiano igitur suadendi ars non deest, qui 
semper Honorio exemplum non respuendum pro- 
ponit, nempe patrem ipsius, magnum Theodo- 
sium. 

Theodosius enim, nec per fortuitam nascendi 
conditionem, nec per ambitionem, imperio potitus 
est ; 

Digna legi virtus ; ullro se purpura supplex 
Obtulit, et solus rneruil regnare rogatus [i). 
. . . . Hn aurca nascitur a?tas ; 
En proles antiqua redit. Concordia, virtus, 
Cumque fide pielas alta cervice vagantur ; 
. . . Ipsa. . . liquidas delapsa per auras 
Justitia. . . . (2). 

Theodosio imperante, pax alma nec barbarorum 
vastationibus, nec ducum rebellium impia audacia 
turbata est. Theodosius <* triumphato ab Istro si- 
gna flexit » ad Italiam, ut Maximum Gratiani, 488, 

• 

(1) De quarto consulatu Honorii Augusli, v. 47. 

(2) In Rufinum , lib. I, v. 50. 

Arbogastum et Eugenium Valentiuiani secundi 
interfectores castigaret, 494« 

Quae tantorum beneficiornm erit merces? Theo- 
dosius inter Deos admittitur ; 

Machina laxatur coeli, rulilaique patescunt 
Sponte fores. Arctoa parat convexa Bootes : 
Australes reserat portas succinctus Orion (I). 

Non hanc quidem mercedem Theodosio tri- 
buunt ecclesiastici auctores; nec tamen eum mi- 
noribus laudibus praedicant. Quis enim , servato 
tamenmodo,Theodosium nou laudet? Quis possit 
cognomine magni non appellare victorem Gotho- 
rum, Maximi et Arbogasti, imperii instauratorem, 
novissimumque Orientis Occidentisque rectorem? 

Dolendum est quod Honorius egregium hoc 
exemplum non secutus sit. Immensae enim poten- 
tia?, qua; tanto usni fuerat Theodosio et Stiliconi , 
nullus apud eum usus, quum firmo etiam tum 
imperio infirmus princeps praisideret. 



(1) De tertio consulatu Honorii Augusti, v. 469. 

IV 

Stlllco. 

Si unquam alias , erga Stiliconem praecipue in 
largiendis laudibus effusus fuit Claudianus. £um 
gratissimi animi sensibus merito prosequebatur ; 
ad Stiliconem enim poetae opes, honores , gloria 
forsan ipsa referenda sunt. Pereum enim, repudiata 
Graeca lingua, Latina lingua usus est. Quum igitur 
eum carminibus suis celebrat, non adulationi tri- 
buendae sunt ejus laudes ; vel dum verbis nimiis 
utitur, sinceris grati animi motibus impellitur. 

Nectamen negandum Claudianum in admirando 
Stilicone.forsan modum excessisse. Etenimsi poe- 
tam cum historicis qui serius de Stilicone disse- 
ruerunt comparemus, illud statim videtur conclu- 
dendum. 

In iis quae de urbe Roma , de imperio et de im- 
peratore disseruimus, nullus, nisi Claudianus, 
historice materiam nobis praebuit. Nunc autem di- 
versi adsunt scriptores, quorum testimonio Clau- 
diani verba vel refellentur, vel confirmabuntur. 

Socrate et Sozomene judicibus, Stilico rem suatn 
tantummodo curat,ad id semper paratns et inten- 

tus, nt imperium et imperatorem sua ambitione 
in periculum vocet. Orientem igitur et Occidentem 
inter se committit , et omnia ad se referens eo 
spectat , ut Romani , ad ipsius arma confugere 
coacti , imperatorem suum honoribus et gioria 
extollant. 

Paulus Orosius in lacessendo Stilicone etiam 
audaciorest. Affirmatenim Stiliconemid sibi pro- 
posuisse ut e solio Honorium deturbaret , impe- 
riumque affectasse , non ipse potiturus , sed no- 
mine Eucherii , filii sui , regnaturus. Quapropter 
bella consulto serit et movet, nec quidquam metuit 
nisi pacem : « Alaricum cunctamque Gothorum 
« gentem , pro pace optima et quibuscumque se- 
« dibus suppliciler et simpliciter orantem, oc- 
« culto foedere fovens , publice autem et belli et 
« pacis copia negata ad terendam terrendamque 
« rempublicam reservavit (i). » 

Zosimus in Stiliconem minus saevit; hoc loco 
Eunapii verba, qui Vandalum contumeliis lacera- 
verat non retulit. A Rufino et Eutropio (fatemur 
enim), Stiliconem Zosimus non dividit, eumque 
monstrat illis non dissimilem , alienarum rerum 
avidum, opibus inhiantem, crudelem, neccuilibet 
ipsius iter moranti parcentem, in inimicos atroci- 
ter sa?vientem, eosque occultis artibus atque etiam 
ministrorum suorum sica persequentem. Impera- 

(1) C 28, p. 574. Lugduni Batavorum, 4738. 



tori quidem inservit, sed propriae utilitatis causa , 
vir fallax et virtutis doctus simulator. Cum Alarico 
clandestinum commercium habet; quo in Orientem 
immisso, lllyricasprovincias sperat se recuperatu- 
rum , ita ut , Romanis pariter et barbaris consu- 
Jens , ad hos sibi , si destituerit ipsum imperatoris 
favor, perfugium, et quasi portum paret. Nullam 
ei aliam virtutem tribuit quam consilium Zosimus, 
nec tamen eum proditionis accusat; imo vero 
ejus promerita confitetnr, atque etiam dicit eum 
Italiam liberavisse. « Ob hanc victoriam Stilico 
« non abs re magnos animos gerens, cum exercitu 
« ab omnibus prope modum coronatus redibat, 
« quum praeter omnem spem formidatis periculis 
« Italiam liberasset. » 

Ipsi autem Ecclesiae Patres Sliliconi non omnino 
adversi sunt ; ejus leges probat divus Augustinus ; 
eumque semibarbarum vocat divus Hieronymus. 

Quum Zosimus aliquas laudes tribuat Stiliconi, 
ille proximusGlaudiano , quanquam sane multuin 
ab eo distet. Certum est laborare Claudianum ut 
Stiliconis gesta amplificet ; illud autem uno argu- 
mento satis confirmabitur, nempe ejus carmina 
cum libro Zosimi, in quo iste Graeciam a Gothis 
vastatam narravit, conferentlo. Si Zosimo credas, 
serius Stilico opem tulit Grseciae, eamque penitus 
vastatam reperit. In Peloponeso tandem Alaricum 
assecutus , eum in monte Pholoe inclusit ; sed ubi 
certum habuit Alaricum teneri, castra relinquens , 

nimiis voluptatibus se dedit ; interea, elusa circum- 
sedentium cura, ex monte erupit Alaricus. Quid- 
quid hic Stiliconi turpe erat , multa arte a suo 
patrono Claudianus removet ; non enim recessit 
Alaricus, sed aufugit,eum autem persecutus jam 
tenebat Stilico ; sed Constantinopoli venere jussa, 
qua3 eum arma projicere coegerunt. Nempe Arca- 
dius Alaricum , militia? magistrum constitutum , 
Illyria? prreposuit (i). 

Numina Romanis necdum satiata ruinis, 
Si juvat imperium penitus de stirpe revelli, 
Uno si placuit deleri secula lapsu, 

Si piget huraani generis 

Cur per Rufinum geritur? . . . (2) 

Hic sine dubio adulatione Claudiani fides infir- 
matur ; sed animadvertendum tamen quam modeste 
adulatione utatur ; culpam enim Stiliconis non ex- 
cusat aut laudi vertit ; tantummodo silet. Imo vero 
affirmavcrim Stiliconem adeo non facili et avida 
aure laudcs excepisse, ut contra eas, nisi multa 
arte dissimulatas , non admiserit. Nusquam enim 
a Claudiano celebratur ducis origo, quo laudandi 
genere non sane abstinuisset poeta , si accep- 
tum illud duci futurum credidisset. Unde judican- 
dum apud Stiliconem non valuisse adulationem , 

(1) De sexto consulafu Hunorii Augusti, v. 93. — In Rufinum t 
lib. II, v. 495 ->/)<? quarto consulalu.w 459-474, 

(2) In Rufinum, lib. 2, v. 206- 

nisi ubi aliquid veri laudibus intermisceretur. 
Claudianus igitur, vel tacendo, quum aliquid vitu- 
perandum est, praeconiis suis fidem facit. Imprimis 
Stiliconem ob Alarici clades, ob liberatam Romam 
et Honorium praedicat. Si Zosimus Alaricum in 
Italiam irruentem dixisset, et Honorium Astani 
fugientem; si relatas ad Pollentiam Veronamque 
narravisset victorias, quae eo majore laetitia Italiam 
perfuderunt, quo tetriores calamitates timuerat; 
nibil sane aliud in ejus libro legeretur, quam quod 
de re ad Fesulas prospere gesta scripsit : Stilico Ita- 
liam servavit. 

Quoniam igitur omnes de illo bello silent, oventu 
ejus diligenter inspecto, quaerendum est num ni- 
miis laudibus victorem poeta prosecutus sit. Sed 
victorem Scipioni, Regulo et Camillo comparat : 
quae quidem comparatio non omnino falsa et reji- 
cienda est; etenim inter Alaricum Brennumque 
Gallum non cuncta sunt dissimilia ; vel post oc- 
tingentos annos haec dicere licebat : 

At tuus adventus non unum corpus ab umbris, 
Sed tot communi populos sub morte jacentes, 
Totaque Tartariis a faucibus oppida traxit (4). 

Quo gaudio exsultavit Roroa quum nuntiatutn 
est fusum fugatumque recessisse Alaricum! Facil- 

(4) DeBello Getico, v. U>\.—De Laudibus Stiliconis , lib. 1, 
V. 368. - De BeVo Getico, v 444, 447. 

lime igitur fidem tribuimus poetae, qui gentes 
universas depingit victori gratias agentes, et ab 
imperatore consulatum victori petentes. Ille au- 
tem Honorii curru vectus Romam intravit; et jam 
populus ei statuas ponit : 

Qua dignum lo laude feram, qui pene ruenti 
Lapsuroquc tuos humeros objeceris orbi (1 ) ? 

Ideo sane scriptores quidam decepti sunt, quod 
Stilico Alaricum mediam in Italiam penetrare pas- 
sus est. Exercitum autem nonhabebat; nuntiato 
Alarici incursu, statim ad se vocavit barbarorum 
auxilia, vocataque coegit, et rapuit in hostes ; 
igitur invadenti Alarico occurrit, ubi primum licuit 
occurrere. Duce et auspice Stilicone, Roma victo- 
riam ex insperato sibi vindicat; mox peritura, 
triumpho quasi sepelitur. 

Igitur accusantium invidiam supereminet Ciau- 
dianus. Heros exstat, ne violatus quidem Orientis 
odio : 

Discordia quippe 

Quum fremeret, nunquam Stilico sic canduit ira , 
Sajpe lacossitus probris, gladiisque petitus, 
Ut bello furias ultum, quaspertulit, iret 
Illicito, causamque daret civilibus armis (2). 

Num vero nocens judicabitur Stilico, quia, Hono- 

(4) De Laudibus StUiconis, lib. H, v. 218. — Z>e sexlo consulatu, 
y. 578. — /n Rufinum, lib. I, v. 273. 
(2) De LaudibusStiliconis, lib II, v. 81. 

4 



Digitized by Google 



rio jubente, capite damnatus est? Jampridem be- 
neficiorum imniemores erant imperatores ; et igna- 
vus Honorius, Romam et seipsum oblitus, tu- 
torem socerumque suum contempti Olympii irae 
et ultioni condonavit. 

Quod seriusValentiniano, qui Aetium mactave- 
rat, respondit senator quidain, Honorio dicendum 
erat : * Agis ut homo qui sinistra dexleram ma- 
« num secat. » 

lllum autem Stiliconem , quasi dexteram Ho- 
norii manum, nisi superessent Claudiani scripta, 
tantummoda per Socralis, Sozomenis et Pauli 
Orosii contumeIias,et veraces forsan, sed breviores 
Zosimi narrationes notum haberemus. Eum, qua- 
lis erat, effinxit poeta ducem, quem ipsi fatemur 
doli , crudelitatis, avaritiae accusari potuisse, 
nempe barbarum ; attamen probus erat ; nun- 
quam, ait Zosimus, milites stipendiis, congia- 
riis, donativis fraudavit. Vir ille magnus, quamvis 
barbarus, rebus imperatoris optime gestis, victo 
Alario, servata Italia, imperium et iinperii provin- 
cias refecit. 

v 

Barbnrl et exereitns Ktmanui. 



Jampridem barbari ac! imperii Romani fines 
pervenerant,et ipsum invaserant imperium. Rebus 
maxime secundis , Roma nuntiis acerbissimis ex- 
territa fuerat: Cimbros Teutonesque, paucos inter 
annos, quinque exercitus Romanos fudisse, et 
Galliam occupavisse; provincia? Romanae immi- 
nentes. consulem ejusque legatum vicisse; postea 
ipcerta libidine abreptos, in Hispaniam irruisse. 
Revertentes exspectavit Marius ; apud Sextias 
Aquas Teutones, et apud Vercellas Cimbros pro- 
fligavit. 

Exillo tempore, Roma nunquam oculos averte- 
rat a Germania, ignota regione, unde eruperant 
barbari. Primus Rbenum transiit Caesar, et Roma- 
nas legiones ad Danubii fontes tulit. 

Deinde imperatorum legati, et interdum i|>si 
imperatores trans Rhenum et Danubium, magnos 
imperii fines, pugnaverant ; castra, urbes, mosnia, 
vias, fossas, muniverant; etTrajanus etiam Daciam 
inter Romanas provincias adscripserat. 

Sed tantis conatibus defessa, et nimium extensa, 
Romafines ipsa retro moverat, et deficientes vires, 
ut sanguinem ad cor, revocaverat. 

Barbari autem, diu immoti, repente magnis iti- 
neribus celeraverunt ; transmisso tandem Rheno, 
Galliam, anno fere postCh. 25o, annuente quidem 
imperatore, Franci occupaverunt. 

Interdum parta Romanis aquilis victoria ; ipsos 
rebelles Francos vicit Aurelianus; Constantius 
Chlorus et paulo post Julianus ad Rhenum incla- 
ruerunt ; flumen feliciter transiit Valentianus, 
cujus campi Salzbachi meminerunt. 

Steterunt magna admiratione quasi stupefacti 
barbari ; et inter Rheni Danubiique fontes ali- 
quandiu morati sunt. Illaerat eorum ultimastatio; 
unde rursus profecti, vi magna in imperium ir- 
ruent. 4°6. 

Anno 375, Danubius tandem perruptus fuerat; 
Hunni, a Mrcotica palude profecti, et Europam in- 
gressi, populos in imperium Romanum prsecipites 
egerunt; in Danubii sinistra ripa terradefuit Visi- 
gothis, qui, quurn in dexteram ripam trajecissent, 
a Valente recepti fuerunt. 

Ab his autem magna pugna superatus post tres 
annos periit Valens. Eos quidem vicit Theodosius, 
sed Theodosio exstincto, longius progressi sunt. 

Annum, quo frequentissimi Danubium trajece- 
runt, notavit Claudianus, quum de Visigothis re- 
latam, 4°3, a Stilicone victoriam cecinit; eum- 

que adeo inovet difficillime parta victoria, ut bar- 
baros a diis imtiiissos in imperium credat. 

Frigida ter decie9 nudatum frondibus Hcemum 
Tendit hyems vestire gelu : totidemque solutis 
Ver nivibus viridem monti reparavit amictum, 
Ex quo jam patrios gens haec oblita triones, 
Atque Istrum transversa semel vestigia fixit 
Threicio funesta solo ; seu fata vocabant, 
Seu gravis ira Deum , seriem meditata ruinis (4). 

Quum Claudianus tanto terrore motus de bar- 
baris loquitur, intelligimus illum, aspectis barba- 
ris, vix Stiliconis virtuti confisum esse. 

Hos videt per Europffi Asiaeque fines in imperium 
penetrantes; quantus autem eorum numerus est ! 
illos nominat, nunc describit Alanos, quos ve- 
nientes « terrisonus » stridor prodit ; nunc Hunnos 
vagos ferosque; nunc Gelones falce, Getas arcu, 
Sarmatas conto armatos; quos nec fluvii, nec 
montes morantur : 

.... Qualem Stilico dejecerit hostem, 
Thraces et Haemonii poterunt Moesique fateri. 

Incendia fumant ; 

Muris nulla (ides; squalent populatibus agri, 
Et medio spes sola mari (2;. 

Tanto bello, tantis praeliis conspectis auditisve 
(4) De Bello Getico, v. 466 et scq. 

(2) De Laudibus Stiliconis, iib. I, v. 409. — De liello Gctico, 
1. 464 — In Eutrop um, lib. I, v. 242. 

motiim poetam intus alit aliquis tanquam Virgilii 
spiritus' 

Dicite, Bisaltae, vel qui Pangaea juvencis 
Scinditis, oflenso quantae sub vomerc putres 
Dissiliant glebis galeae, vel qualia rastris 
Ossa peremptorum resonent immania regum (*). 

Sed cunctis prae gentibus Hunni Claudianum 
terruerunt; quos quanta vi depinxit ! 

Est genus extremos Scythiae vergentis in ortus 
Trans gelidum Tanaim, quo non famosius ullum 
Arctos alit : turpes habitus, obscenaquo visu 
Corpora ; mens duro nunquam cessura labori ; 
Praeda cibus, vitanda Ceres, frontemque secari 
Ludus, et occisos pulchruni juraro parentes; 
Nec plus nubigenas duplex natura biformes 
Cognatis aptavit equis : acerrima nullo 
Ordine mobilitas, insperatique recessus (2). 

Nurn dicetur cuncta extollenda? causa Stiliconis 
gloriic in majus aucta fuisse? Non negabimus in 
his carminibus Stiliconem unam Roma* sahitem 
videri, nec credidisse Claudianum barbaros ab alio 
quolibet repelli et vinci potuisse. Non minora 
autem retulerunt ipsi rerum scriptores : si Amtnia- 
num Marcellinum, Sidonium Apollinarem, Zosi- 
mum , Jornandem evolveris (3), nihil aliud in- 
veneris. Quinimo : audire nnhi videor Graecuni 

(1) De Laudibus Stiliconis, lib. I, v. 434. 

(2) In Hufmum, lib. I, v. 323. 

(3) XXXI, %-Carmen II, 244, seq.- IV, 20. — De Rebus Ge- 
ticis, 24, 

Probum suam ad Hunnos iegationem narrantem , 
et, etiam quum scribit,aspectu Attilae conterritum. 

Ut illis feris populis obluctetur, qtias vires habet 
Roma ? Qui sunt ejus exercitus? 

Magnis longisque bellis ut nobilitantur populi, 
ita consumuntur. Post Punica bella minores fuere 
Romani exercitus; Romam quidem non vicit Anni- 
bal, sed multos cives occidit, et omnium optimos; 
pauci e Cannarum campis plebeii redierunt. Post 
cladem istam ex sociis et Italicis vis legionum 
constat; solvitur autem militaris disciplina; bella 
inter Macedonica , T. Q. Flamininus et Paulus 
jfcmilius, ad clades reparandas missi, primum 
operamdant ut exercituum disciplinam restituant. 

In deterius lapsae sunt res temporibus Marii. 
Quum enim ille, ad Aquas Sextias Teutones exspec- 
tans, ut militum vires reficeret, annum unum con- 
sumpsisset in fossis muniendis, degeneres Romani 
eos,a quibus servabantur, milites Marii nomine 
mulorum illudebant. 

CumRomanisquidem militibusGalliam,sed ctim 
militibus Gallis Romatn et imperium Caesar subegit. 
Mox in honore tantummodo fuerunt militesa sep- 
tentrionalibus regionibus profecti, quos ad bella 
externa imperatores, quosad interna bella seditiosi 
duces sibi vindieaverunt. Rheni etDanubii legio- 
nes res cunctas dirimebant; saepe illae dnces 
suos perduxerunt Romam, etad imperium promo- 
verunt. 



• 

Arcessebantur ex Germania Sarmatiaque auxilia- 
res copiae; quuui eniui bellum dedidicisset Roma, 
barbaros conducebat, qui pugnarent. 

Inde fit ut, rebus cunctis mixtis et perturbatis, 
Roma nec regat, nec mandatis suis parentes habeat 
milites suos, qui nihil agunt, nisi ex jussu ducis; 
inde fit ut multa timeat moriens Theodosius. 
Occidentalemquidem exercitum continuit Stilico; 
exercitus vero orientalis non majoris pretii fuit 
quam ipsius duces (i). 

In Occidente, ait Glaudianus, fidissimo militi est 
validum robur, est imperatoris amor; ipso in 
vultu spirat quasi impressa fortitudo. Recenset 
poeta legionem ab Augusto dictam, a nomenque 
probantes Invictos, clypeoque animosos teste leo- 
nes('i). » 

Sed quam sui dissimilis est in diversis partibus 
ille occidentalis exercitus, tot ex populis constans, 
Sarmatis, Gelonibus, Alanis; in quo cum Asiae gen- 
tibus Europae gentes niixtae occurrunt. 

Mixtis hic Colchus Iberis, 

Hic mitra velatus Arabs, hic crine decoro 
Armenius ; hic pictaSaces, fucataque Medus, 
Hicgemmata niger tentoria fixerat Indus; 
Hic Rhodani procera cohors, hic miles alumnus 
Oceani (3). 

[l, De Bello Gildonko } v. 286 et seq. — /n Eutropium, lib. H, 
v. 376 et seq. 

(2) Dequarto consulatu, v. 420. — De Bello Gildonico, v, 422. 

(3) De LaudiLus Stiliconis, lib. I, v. 4o5etseq. 

In alio loco : 

Jam princeps molitur iter, gentesque remotas 
Colligit aurorae, timidus quascumquo pererrat 
Euphrates, quas lustrat Halys, quas ditat Orontes 
Thuriferos Arabes saltus, vada Caspia Medi, 
Armenii Phasim, Parthi liquere Niphaten (<). 

lntelligitur quanti negotii fuerit istiusmodi exer- 
citum cogere; instante enim periculo nonaderat; 
necesse erat ut dux legionibus disjectis ohviam 
iret; non aliam quidem'ob causam Stilico initio 
belli adeo moratus est. Copiis nondum collectis, 
sin it hostem per Italiam incedere ; ubi copiae paratae 
sunt,venit: neigiturin proditioniscrimen vocetur. 

lllum nobis ostendit Claudianus disponentem 
« vicinas manus, » quibus defensa fuit Rhetia, Bri- 
tanniae milites, et legiones, quibus Sicambri , quihus 
Catti indomitique Cherusci subjecti fuerunt (a). 

Stiliconis igitur fama in eo prnecipue constat, 
quod hujusmodi exercitum in hostes duxerit, et 
cum illo formidandos Getas vicerit. 

In irruentes barbaros alios tantum barbaros, 
imperii non sine mercede propugnatores, Claudia- 
nus inducit ; sed barbari illi, qui militiam pretio 
exercent, acriter pugnant referuntque victorias, si 
a strenuo imperatore aut a fido legato ducuntur; 
et, ut jam non imperii, ita certe imperatorum etiam 
tum sunt milites. 

(4) De tertio consu'«/u, v. 63 et seq. 
(2) DeBelh Getico, v. 444. 

PARS TERTIA. 



& _ 

CONSTANTINOPOLIS. 





I 

■ 

Ruflnui. 

Adhuc de Roma tantummodo disputavi, et de 
occidentali imperio, quod regebat Stihco, in quo 
vixit Claudianus. 

De Gonstantinopoli autein poeta noster scripsit 
duo poemata, qua? nobis jam inspicienda. Non 
vero ii panegyrici sunt, sed acerba? in Rufinum et 
Eutropium, Arcadii ministros et Stiliconis indigne 
aemulos, satirae. Adhuc nobis proposita fuerunt prae- 
conia poetnc patronum sutirn laudibus extollentis. 
Nunc autem intremus ConstantinopoHm , novam 

urbfm, quam exstruxit Constantinus, ab urbe 
tanquam transfuga. Jam vero quam mutata rebus 
facies! Scilicet qui lotus erat in Occidente cele- 
brando, Orientem vehementissime insectatur. 

Num igitur multum a Roma, illa aetate peri- 
tura, distat Constantinopolis quae octogintos an- 
nos etiam tnm incolumis futuraest? 

Lucem injiciunt in panegyricos satirae. Cons- 
tantinopoli melior est profecto Roma, non per se 
ipsam quidem, nec propter imperatorem, sed 
propter Stiliconem, qui eam regit ducitque ; in 
illo uno viro tota est Roma. A Gracchorum tem- 
poribus Romae res non aliter se habebant. 

Ultimas maris Mediterranei partes tenens, et 
totas pene orientales oras occupans, firmum est, 
quanquam pravi sint imperatores et imperatorum 
ministri , orientale imperium , occidentah etiam 
imperio firmius. Provincias habet ditissimas et 
feracissimas , incolas industrios et negotiandi stu- 
dio addictos, classes etiam et exercitus non e 
barbaris constantes, sed e militibus a Thraci» 
Graeciaeque montibus profectis. Ostendet Justi- 
nianus ad quantas res adhiberi possint tantae illas 
opes, et novissimo splendore collucebit imperium. 

Constantinopolis retrorsum posita, pone Danu- 
bium et Thraciae montes, tuta est ab incursu bar- 
barorum, qui primo impetu praecurrentes, iham 
non attingunt, nisi retroacti. In Occidentetn igitur 
irruunt. Suus Constantinopolim situs servavit, 

quam non septentrionales, sed meridiani barbari 
oppriment. 

Attamen, exstincto Theodosio, in maxima peri- 
cula incidit orientale imperium, resque, a perfidis 
impulsae ministris, ruinae propiores fuerunt. 

Zosimus sine nllo animi motu Rufini facta nar- 
ravit, nec avaritia, nec crudelitate, nec sceleribus 
omissis; nec quidquam a Claudiano distat. Histo- 
ricus, nisi poeta scripsisset prior, canninum ma- 
teriam Glaudiano praebere potuisset. Eadem enim 
objurgat, sed, quae placido animo refert histori- 
cus, ea poeta, maxima indignatione abreptus, acer- 
rime depinxit. 

Quum Rufinum Claudianus arguit, quod imperii 
exitium, barbarorum subsidio fretus, machinetur, 
in memoriam revocantur pessimae artes, quibus, 
secundum Zosimum, Rufinus natam suam ad im- 
perium tollere conatur, et iram, qua incenditur, 
quum EutropiusBauti filiam Arcadio uxorem dedit. 

Vix dixit Claudianus Rufinum immanissimis 
proscriptionibus in imperium saeviisse, atque ip- 
sum, occisorum a se civium haeredem, maximas 
congessisse divitias; dum Zosimus eum effingit , 
Lucianum Orientis comitem , quem ira et odio 
persequebatur, Antiocheae comprehendentem, nec 
prius abscedentem quin comprehensum ipse ad 
supplicium duxerit. 

Tantam igitur per crudelitatem et exquisitam 
perfidiam redeunt velerum proconsulum effusae 

libidines; audire mihivideor Tiillii vocem Verrem 
accusantis : 

Nec celeri mittit letho : crudelibus ante 
Suppliciis fruitur; cruciatus, vincla, tenebras, 
Dilato mucrone, parat. Proh ! saevior ense 
Parcendi rabies, concessaque vita dolori. 

Non flectitur annis, 

Non aetate labat : juvenum rorantia colla 
Antepatrum vultusstricta cecidere securi. . . 
. . . JamCinna pius; jam, Spartace, lenis 
Rufino collatus eris [i ). 

Nihil profecto ex illis versibus detrahendum , 
sed animadvertendum quantuin poeta cum rerum 
scriptore conspiret. E Claudiani enim carminibus 
veritas prodit integra et intacta ; vel deficiente Zo- 
simo , orientalis imperii clades poeta ad verum 
effinxisset. Fuerunt qui Rufini mortem in majus 
auctam crediderint; sed Zosimus ipse testatur 
dextratn ejus abscisam fuisse, et per vias occur- 
rentibus, quasi pecuniae petendaecausa, porrectam. 

Rufino autem exstincto , populi lsetitia erum- 
pere ; et ipse Glaudianus in Rufinum iram laelus 
effundere. Ea vero carmina non possumus non af- 
ferre : 

Saepe mihi dubiam traxit sententia mentem, 
Curarent superi terras, an nullus inesset 
Rector, et incerto fluerent mortalia casu. 
Nam quum dispositi quaesissem foederamundi, 
Praescriptosque mari fines, annisque meatus, 
Et lucis noctisque vices, tunc omnia rebar 

(1) In Rufinum, lib. I, v. 234. 

Consilio firmata Dei, qui lege moveri 
Sidera, qui fruges divcrso tempore nasci, 
Qui variam Phceben alieno jusserit igni 
Compleri, solemque suo; ponvxerit undis 
Littora; tellurem medio libraverit axe. 
Sed quum res hominum tanta caligine vol\ i 
Adspicerem, laetosque diu florere nocenles, 
Vexarique pios, rursus labefacta cadebat 
Relligio, caustcque viam non sponte sequebar 
Alterius, vacuo qum currere semina motu 
Affirmat, magnumque novas per inane figuras 
Fortuna, non arte, regi ; qua? numina sensu 
Ambiguo vel nulla putat, vel nescia nostri. 
Abstulit liunc tandem ftutini pcBtW tumultum, 
Absolvitque Deos (1). 



Ji 

Eutrepius. 

In Eutropiumetiam cum Zosimo consentitClau- 
dianus. Sed quod non apud historicum, hoc apud * 
poetam occurrit, id est, ad vivum expressa misera^ 
Constantinopolis imago. 

Eunucho consule, imperii lionorum et mune- 
rum auctio facta est: audiendus est poeta : 

Sufli\a patenti 

Vestibulo pretiis distinguit re^ula gentes. 

(4) In llufinum, lib. I, v. 1. 

Tot Galattc, tot Pontus eat, tot Lydia nummis. 
Si Lyciam tenuisse velis, tot miilia ponag ; 
Si Phrygas, adde parum. Propriae solatia sorti 
Communes vult esse notas, et venditus ipse 
Vendere cuncta cupit : certantum saepe duorum 
Diversum suspendit onus; cunfpondere judcx 
Vergit, et in geminas nutat provincia lances (4). 

Proh pudor! rursus Eutropium eunuchi notuine 
lacessens, exclamat : 

Praebet miracula lictor 

Consule nobilior. . . . (2). 

Relicto autem foro, ubi cuncta niunera venun- 
dantur, in secretum palatium, ubi res imperii 
aguntur, penelrandum est. Subito ex Asia bello 
orto, et Phrygia ab Ostrogothis vastata, concilium 
vocat Eutropius. Pudendum istud concilium et 
homines vocatos vehementissimis versibus Clau- 
dianus depinxit. Eo infamiae devenerant Romani, 
orbis terrarum domini ! Quomodo autem poetac 
verba in dubitim revocemus, quum eademcarmi- 
nibus stiis referat, cjuae multo ante Juvenalis ? 

Vocatum est conciiium : 

. Juvenes venere protervi, 
Lascivique senes, quibus cst insignis edendi 
Gloria, corruptasque dapos variare decorum ; 
Qui ventrem invilant prelio, traduntque palato 

(I ) /n Eutropium, lib. 1, v % 201. 

i%) In Eutropium, lib. II, v. 70, 453. 

Sidereas Junonis aves, et, si qua loquendi 
Gnara coloratis viridis dofertur ab Indis, 
Quajsitos trans regna cibos ; quorumque profundam 
Ingluviem non .Kgeus, non alta Propontis, 
Non freta longinquis Maeotia piscibus explent. 
Vestis odorata; studium. . . . 
. . . . Si Chunus feriat, si Sarmata portas, 
Solliciti scenae. ... 

Pars humili do plebe duces, pars compede suras , 
Cruraque signati nigro liventia ferro, 
Jura regunt, facies quamvis inscripta repugnet , 
Seque suo probat tilulo ; sed prima potestas 
Eutropium prsefert. Hosio subnixa secundo 
Dulcior hic sane cunetis, prudensque movendi 
Juris, et admoto qui temperet omnia fumo ; 
Fervidus, accensam sed qui bene decoquat iram. 
Considunt apices gemini ditionis Eoae, 
Hic coquus, hic leno, defossi verbere terga , 
Servitio, non arte pares : hic sa3pius emptus, 
Alter ad Hispanos nutritus verna penates (4). 

Non bello operam impendunt , sed circi ludis; 
versus etiam illa in concione pronuntiantur. Eu- 
tropius tamen Phrygiam memorat (2) : 

Emicat extemplo, cunctis trepidantibus, audax 
Crassa mole Leo, quem vix Cyclopia solum 
iEquatura fames, quem non jejuna Celaeno 
• Vinceret : hincnomen fertur meruisse Leonis. 
Acer in absentes, linguac jactator, abundans 
Corporis, exiguusque animi, doctissimus artis 
Quondam lanificae, moderator pectinis unci. 



(<) /n Eutropium, Iib. II, v.322 et sqq. 
(2) In Eutropium, lib. II, v. 354 et sqq. 

Tunc Aja\ erat Eutropii, latcque fremehat 
Non septem vasto quatiens umbone juvencos, 
Sed, quam pcrpetuis dapibus pigroque sedili 
Inter anus interque colos oneraverat, alvum (1). 

Hic Leo in Ostrogothos vincendos profectus, 
in stagnum qnoddam cecidit, et terrore exspiravit. 

Quae qnidem omnia a Clandiano solo allata re- 
dargnere non possurnus ; sed nihil obstat qnin illa 
vera habeamus; cnm cicteris enim, qua? apud his- 
toricum leguntur, sunt consentanea; ea autem 
non potuimus non referre, quoniam Constantino- 
polis ipsius nosquasi testes et incolas faciunt. Dies 
eritquaRufinos suos etEutropios ipsa Roma habe- 
bit; non multo melior Olympius. Num vero Olyrn- 
piuui vigentem, Stiliconem autem opibus suis 
dejectum trucidatumque vidit Claudianus? Nesci- 
mus. Certe si post annum 4°8 vixit poeta , illa 
cuncta quae in Oriente vehementer notaverat , in 
Occidente conspexit ; nec jam ei scribendum fuit , 
nisi mutatis in satiras panegyricis. 

Constantinopoli autem barbari victores exitio 
fuerunt Eutropio ; quod quidem exitium divo 
Joanni Chrysostomo occasio fuit duas homilias(2), 
optimas sane et nobilissimas , pronuntiandi. In 
Ecclesiam, quam sajpe lacessiverat, aufugit tamen 

(1) In Eulropium, lib. II, v. 376. 

(2) Sancti patris nostri Joannis Chrysostomi, archiepiscopi cons- 
tantinopolitani opcra omnia quae exstant vel quae ejus nomine cir- 
curaferuntur. Parisiis, 1731, t. III, p. 379. 

5 

Eutropius; et acceptum Ecclesia, tot malorum 
immemor, voce divi JoannisChrvsostomi adversus 
imperatoris milites tuetur. Pius episcopus, coram 
Eutropio, asyli columna nixo,orationem habet, et 
aspecta tantae magnitudinis ruina, ex audientium 
oculis lacry mas elicit : Vanitas vanitatum, et omnia 
vanitas. Asylo autem relicto, Eutropius abinimicis 
suiscapitur; et rursus advocatis fidelibus, divus 
Joannes de rerum humanarum fragilitate et divi- 
tiarum vanitate eloquitur. 

In his homiliis unum tantummodo verbum in 
Eutropium pronuntiatur; memoratenim veneran- 
dusorator eum,qui abEcclesia servatur, Ecclesiam 
temeravisse. Nihil tamen aliud in animo habet, 
nisi fideles docere. Sed etiam quum silet,clamat et 
accusat, firmatque Claudiani, Zosimi et ca?terorum 
scriptorum accusationes. 

Pro certis igitur habeamus qun? nobis de Rufino 
et Eutropio retulit Claudianus; sine quo nec 
notum nobis esset quibus miseriis intimae princi- 
pum ocdes iaborarent, nec quibus vitiis fcedarentur 
indigni illi imperatorum ministri qui se turpissimis 
voluptatibus tradebant , dum praiceps ruebat im- 
perium. 

I 

De Bello «ildonleo. 

Nunc duo bella, dequibtis duo poeinata habet 
Claudianus, id est bellum Gildonicum et bellum 
Geticum, singulatim dicenda sunt. 

Prius quidem, incipiente Honorii regno, ini- 
lium habuit. Mauriscus Gildo, ultimis Valenti- 
niani secundi temporibus, Africam in liberlatem 
vindicaverat. Gildo comes erat Africaj, et militum 
in illa provincia dux ; Firmi frater erat, qui in Va- 
lentinianum primum arma tulerat; et Maurisci 

principis "Nubelis filius. Theodosio cum Arbogasto 
et Eugenio pugnante, auxilia non miserat Gildo, 
etobedienliaui abjecerat ; cujus castigandi tempus 
non habuit Theodosius; hanc curam Stiliconi re- 
Jiquit. Forsan ex Claudiani versibus inferendum 
est Mauriscum Arcadio blanditum fuisse, et eum 
decepisse. Facit enim patrem e ccelo descenden- 
tein, Arcadioque suadentem utauxilia Honorio in 
Gildonem praebeat. Quae quidem auxilia nunquam 
praebita fuerunt; imo Zosimus narrat Eutropium 
multa pollicendo Gildonem concitavisse (i). 
Secundum jam annum Gildo Africam tenet : 

Privato jure tenetur, 

Exigui specic fundi, quod Nilus et Atlas 
Dissidet; occiduisquod Gadibus arida Barce, 
Quodque Paraetonio secedit liltore Ganges, 
Hoc sibi transcripsit proprium : pars tertia mundi 
Ur.ius prajdonis ager. . . . 
.... Fretus sociis, jamque ipso principe major 
Incedit : pedilum praicurrunt agmina longe ; 
Circumdant equitum turmae, regisque clientes, 
Quos nostris ditat spoliis. . . . (2). 

Ex illa tam brevis Gildonicaj dominationis des- 
criptione non credo muita detrahenda esse. Africa 
enim semper externa; ditionis impatiens, Gildonis 
partes sustinebat ; nec mirum est Romam terrore 
perculsam fuisse. Qui in Africa dominabatur, ille 

(4) De Hello Gildonico, v. 241 et sqq. 
(2) l)c Bello Gildonko, v. 153, 190. 

mare Mediterraneuni tenebat ; quod probaverat 
Carthago, et mox probaturus erat Gensericus. 
Africa? auteni frumento destituta, et per Africanas 
naves a terris, quae eam alebant, sejuncta , Roma 
fame peribat. Quapropter, quum Claudianus Stili- 
conem Maurisci victorem cecinit, sine dul)io Ro- 
manorum plausibus exceptus fuit. 

Memorat poela Gildonis luxuriam et libidines,et 
averocerte non abest; sed ideonon minus erat for- 
midandus Gildo. Quum enim Jugurtha unperium 
Romanum tunc potentissimum terruerit, illique 
sexdecim annos maximum inde impenderit peri- 
culum, a Gildone, qui fessum jam et inclinatum 
imperium lacessebat, multa et gravissima erant 
exspectanda. Non hnec intelligenda est ducis infidi 
rebellio, sed gentis totius in arma pro libertate 
ruentis. 

Maurisci, ut illorum dux, optime nobis repraj- 
sentantur hac oratione, quam ad milites habet im- 
perator : 

Non contra clypeis tectos, gladiisque micantes 
Ibitis : in solis longe fiducia telis; 
ExarmalUS erit, quuni missile torserit, hostis. 
Dextra movet jaculum, praetentat pallia Ueva , 
Caitera nudus eques ; sonipes ignarus habena); 
Virga rcgit : non ulla fides, non agminis ordo : 
Arma oneri, fuga prasidio. . . . (1). 

(I) DcGiUhnko Bello, v. 430 ct sqq. 

Si ex illis versibus detrahemus dicta quaedam, in 
quibus Honorius nimio contemptu nimiisque con- 
tumeliis erumpens inducitur, Mauriscos habebi- 
mus, quales sunt hodie; et quantum valeant, non 
nescimus; neque eis mutatus pugnandi modus, 
sed tantum arma. 

C^eterum Gildoni et Mauriscis magnus veuit 
honor; proditione enim petuntur : opponitur GiU 
doni Mauriscus alter, imo frater ejus, Mascezelus. 
Zosimus dicit Mascezeli copias fuisse maximas; 
paucas autem dicunt PaulusOrosius, divus Pauli- 
nus et Ammianus Marcellinus; is quinque millia 
hominum affert. Ipse Claudianus parvas copias mi- 
sisse Stiliconem narrat, retento ad subita belli 
exercitiL Propter enim Mascezeli proditionem abs 
reerat magnas vires explicare. 

Gildone victo, in Honorii ditionem Africa rediit. 
Primi igitur novi regni dies sunt pulcherrimi ; a 
britannia ad Libya? deserta, a Rheno Danubioque 
ad Oceanum integras habet Honorius provincias. 
Hujus tam prosperoe fortunae auctor est Stilico ; 
hujus ei tribuenda Jaus est. 

II 

»e Bello Getico. 

Nunc ad barbaros, de quibus jam diximus, re- 
dire necesse est. In libro enim de bello Getico plu- 
rima inveniemus et utilissima cognitu, ad bellum 
anno 4o3 actum pertinentia. 

Tantus erat Italioe terror, ut ad antiquas super- 
stitiones reverteretur. Nempe Claudianus populares 
collegit rumores : terribilisque prodigii ipse testis 
fuit Honorius : 

Sed gravius mentes cassorum ostenta luporum 
Horrificant : duo quippe lupis sub principis ora , 
Dum campis excrcet equos, violenter adorti 
Agmen, et cxcepti telis, immane relatu 
Prodigium, miraraque notam duxere futuri. 
Nam simul humano geminas de corpore palmas 
Utraquc perlbssis emisit bellua costis ; 
Illo laeva tremens, hoc dextera, venlre latebant 
Intentis ambae digitis, et sanguine vivo (<). 

Post Alarici recessum potuit Claudianus illud 
monstrum ut victoriae praenuntium interpretan ; 
sed veniente Alarico, Italia erat perterrita. 

(1) DeBello Getico, 249. v. 

Hunc barbarutn miserat Constantinopolis : ergo 
quam contumeliose a poeta Arcadius incusatur! Et 
accusatio ipsius in ore Alarici est, quem ducem 
Arcadius creaverat, cui Illyriam Illyriaeque urbes 
dederat : 

^ Gens robore nostra 

Tunc quoque pollobat, nullis quum fidoret armis. 
At nunc Illyrici postquam mibi tradita jura , 
Mequo suum fecere ducem , tot tela, tot enses, 
Tot galeas multo Thracum sudore parari , 
Inque meos usus vertigal vertere ferri 
Oppida legiiimo jussu Romana coegi (<). 

Quis autem Alaricum arceat? Barbarus ille vo- 
cem deorum in sacri nemoris secessu audivit : 

Rumpe omnes, Alarico, moras ; hoc impiger anno 
Alpibus Italiaj ruptis penetrabis ad urbem. 
Huc iter usquo datur (2). 

Quis non credat se vaticinas Ecclesiae Patrum 
voces audire? 

Incedentibus barbaris cuncta ruunt, et Medio- 
lano relicto, Astam Honorius aufugit; hunc sequi- 
tur Alaricus, et urbem obsidet. Deimperatoris ler- 
rore non tacet poeta. Advenit Stilico; sed Addua 
eum ab urbe dividit; trajecto flumine, trajectis 
barbarorum castris, generum suum servat Stilico. 

(1) De Bello Getico, v. 533. 
C2) De Bello Gelico, v. 246. 

Non immerito forsan poeta victorem Rheso etCo- 
cliti comparabit (i). 

De bello Getico maximi momenti est Claudiarii 
carmen; solus enim imperatoris fugam ad Astain 
retulit, et ad hujus urbis muros Stiliconis victo- 
riam. Sine controversia Pollentiae (2) pugnam, cae- 
teris certior, narravit, et ad caeteros judicandos 
multumcontulit.Si PauloOrosiofidem adhibemus, 
Pollentiae non aderat Stilico : quod quidem non est 
credibile; si Cassiodoro, victoresfueruntGothi; si 
Jornandi , victi primum barbari Romanos postea 
viccrunt : Jomandes autem non fide dignus est, 
qui in hoc bello Ataulphum pro Alarico accipiat. 
Paulus Orosius Romanos vicisse non negat ; sed 
post victoriam, inquit, victi fuerunt ; cladis autem 
causas et rationem tacet. Quibus dictis , standum 
estClaudiano,qui, quamvis Stiliconi faveat, Alanis 
Alanorumque duci laudem victoriae tribuit. 

Pollentia, quae supra Astam, septem vel octo 
Jeucis interjectis, posita est, quam vero Astae pro- 
piorem dicit Claudianus, relicta, victus Alaricus in 
Italiam descendit, et ad Apenninos etiam montes 
accedit. Praelium autem eludit Stilico, sinitque 
barbaros defessos Alpes petere. Sed quum Alaricus 
foedus non servaverit, hunc statim prope Veronam 
Stilico insectatur, pugnaque felicissima vincit 

(1) DcBello Getico, v. 635. 

(2) De Sexlo consulatu, v. 202. 

Ultima etiani haec gesta solus tradit Claudianus. 
Paulus Orosius affirmat barharos inter se pugna- 
visse et seipsos profligavisse. 

Relatae igitur a poetaad Pollentiaiu et Veronam 
victoriae non in dubium revocandac sunt, nec vic- 
tori datae Jaudes : 

Aspice, Roma, tuum, jam vertice celsior, hostem : 
Aspice, quam rarum referens inglorius agmen 
Ilalia detrusus eat, quantumque priori 
Dissimilis. ... (1). 

Si quando id Stiliconi exprobratum fuit, quod 
apertum ad Alpes iter, fugaeque viam facilem Ala- 
ricodederit,ab illa exprobrationeStiliconem tuetur 
Claudianus: 

; Ignoscero pulcbrum.... 

Sed magis ex aliis fluxit ciementia causis, 
Consulitur dum, Roma , tibi : tua cura coegit 
Inclusis aperire fugam, ne pejor in arclo 
Saeviret rabies ventura? conscia mortis. 
Nec tanti nomen stirpemque abolere Getarum , 
Ut propius peterere, fuit. . . . 

Non tantummodo Stiliconem culpa liberat 
poeta, sed etiam quam sit magna simul et infirma 
Roma fatetur. Claudianus totus hic est. Victor post 
victoriam tremit, victosque etiam tunc reforinidat. 

(<) DeBello Getico,x. 77. 

Nunc ut nostram commentationem coududa- 
mus, breviter recognoscendum est quid de rebus 
sua a?tate gestis dixerit Claudianus, quid in illo 
cerli, quid veri, qtiid denique ex ejus carminibus 
historico servandtim sit. Claudiano deficiente, ad- 
juvantibus tantummodo qui de Honorio dixerunt 
scriptoribus , nihil aliud objicitur nostris oculis, 
nisi imperii infirmitas; lecto autem Claudiano, 
qui hanc non negat, inteHigimus quid robusti in 
imperio etiam tunc restet, et quasi perpendimus: 

i° Non abnuendum Claudiani testimonium, 
quum urbis Romac magnitudinem praedicat; illi 
urbi nec monutnenta, nec signa, nec sedes, nec di- 
tissimae ereptae fuerunt domus, nec omnia quibus 
civium vita erat jucundissima et beatissima. 

2° Occidentali itnperio, barbaris victiset ad fines 
imperii pulsis, usquead hanc dieni ne una quidem 
provincia erepta est : Romae autem, senatus, ma- 
gistratus, comitia, leges, cuncta debilitata langues- 
cunt; quae quidem antiqune et defunctae civitatis 
foi *moe accommodata , sui desiderium non relin- 
quunt. 

3° Viget autem imperialis potestas, quain firmis- 
simam tenuit Theodosius. Potestati deest Hono- 
rius, non Honorio potestas. Nondum eo ventum 
.est, ut imperium Romaque servari non possint. 
Licuit Claudiano imperii saiutem sperare. 

4° Exercitus quidem ex barbaris maxime cons- 
tant; hic profecto apparet imperii debilitas ; sed 
exercitus isti vel imperatoris vel ducum in manu 
sunt; quibuscum muita magna in Occidente agen- 
tur, et in Oriente majora. Quapropter poeta, licet 
in carminibus quid a barbaris ingruentibus timen- 
dum sit demonstret, certis nec refellendis argu- 
mentis testatur eos vel ab exercitu degenere esse 
vincendos. 

5° In Gildonicobellopoeta,ca3teris scriptoribus 
potior meliorque, manifeste ostendit, quod in aliis 
non invenias, per proditionem tantummodo rem 
Romanis prospere cessisse. — Sed in Getico bello 
plura eliam historiae confert; soepius enim omnia 
ejus teslimonio nituntur. Quid enim, detracto illo, 
de hoc bello notum haberemus? Gestam ad Pol- 
lentiam pugnam? Quis autem victoriam retulit? 

quis victus discessit? De memorabili pugna, qua? 
fuit Stiliconi aeterno honori , unus Claudianus vera 
dixil, et ante illam commissam, per Claudianum 
modo, fugain ad Astam, obsidionem hujus urbis 
et liberationem; postea vero Alarici in Romam 
incessum, ad Alpes pactum reditum , et, violata 
fide, propeVeronam barbarorum cladem ,et Italiae 
salutem accepimus. 

Illa omnia tradidit Claudianus, quae sineeo nos 
fugerent. RestantquaedeStilicone, Rufino etEutro- 
pio dixit. 

i° PluresdeStilicone, notatis tantum vitiis, scrip- 
serunt, quos inter unus beneficia ejus retulit 
Zosimus. Quum autem ille Geticum bellum non 
enarret, deficiente Claudiano, multa de Stilicoim 
deficerent ; unus poela omnia affert , qua? ad 
virum aestimandum suntnecessaria, eumque totum 
effingit. 

2° De Rufinoforsan non plura quam caeteri prae- 
bet; sed nos Constantinopolim translatos, quid 
mali iste patrare potuerit edocet. 

3° Non alia dicenda de Eutropio ; munerum 
enim auctioni, tanquam sub hasta constitutae, as- 
sistimus; intramus in concilium : hic agit ipse Eu- 
tropius, et Eutropii dignum satellitium. 

Ne plura dicam, Claudianus brevissimum illud 
et fere unicum in imperii historia tempns optime 

refert , quo prona in ruinam Roma paulisper 
sistit. Imperium a Theotlosio instauratum et a 
Stilicone servatum canit poeta, et nobis, quale 
tunc erat, repraesentat. Quam tnulta in imperio 
intirma fuerint,ex omnibus rerum scriptoribus dis- 
cernerefacileestjquaeautem etiam tum vigerent, ex 
solo Claudiano comperimus. 

Novissimus Romae vates novissimos Romne tri- 
umphos cecinit ; et ipse extremo Romae splendore 
quasi decoratur. Quemadmodum igitur in carmi- 
nibus Claudiani expressus apparet novissimus ille 
Romac periturae splendor, ita, quuin ea legimus, 
aliquo Romanse magnitudinis praeconio atires nos- 
trae circumsonant. 



Vidi ac perlegi , 

